text:
FC Suðuroy
FC Suðuroy er fótbóltsfelag í Suðuroynni, sum varð stovnað 1. januar 2010. Tað var fyrrverandi felagsliðið VB/Sumba, sum tók stig til at stovna FC Suðuroy, ætlanin var at savna øll liðini úr oynni í eitt felag, men tað eydnaðist ikki í 2010. FC Suðuroy spældi í Effodeildini (sum tá nevndist Vodafonedeildin) í 2010, men endaði sum nummar 9 og rykti tí niður í 1. deild. Teir vunnu 1. deild 2011 við 70 stigum og spældu aftur í bestu fótbóltsdeildini, Effodeildini, í 2012. Teir endaðu á niðasta plássi við 9 stigum, og spældu aftur í 1. deild í 2013 og 2014. Í 2014 endaðu teir á 2. plássi og fluttu upp í Effodeildina saman við hinum Suðuroyarliðnum TB.
Innihaldsyvirlit
Fótbóltshópurin hjá besta mansliðnum[rætta | rætta wikitekst]
Dagført 3. apríl 2016
Liðini hjá FC Suðuroy[rætta | rætta wikitekst]
FC Suðuroy hevur hesi lið hjá monnum: Í 1. deild, 2. deild og 3. deild. Í kvinnudeildini hevur FC Suðuroy lið í deildini sum spælir á hálvum vølli. Harumframt hevur FC Suðuroy hesi lið í barnadeildunum: Dreingir, smádreingir, piltar, smápiltar, smágentur 12-14 ár og gentur 10-12 ár (hetta kann broytast, sí heimasíðuna hjá felagnum).
Styrk út øðrum londum[rætta | rætta wikitekst]
Tá FC Suðuroy skuldi leika í bestu deildini í 2010 leitaði felagið sær styrk úr øðrum londum. Hesir útlendingarnir vóru við í hópinum hjá FC Suðuroy í 2010: Stanislav Kuzma, málverji úr Slovenia, Obi Ikechukwu Charles, álopsleikari úr Nigeria, Mamuka Toronjadze, miðvallaleikari úr Georgia og Mustafa Adamu, verjuleikari úr Ghana. Eftir summarsteðgin var Obi Charles givin í felagnum, og avtalað varð gjørd við verjuleikaran Kasper Schultz úr Danmark. Mustafa Adamu spældi ongan dyst fyri bestu deildina hjá FC Suðuroy, og fór av landinum aftur áðrenn summarsteðgin. Í 2011 komu tveir leikarar úr Ghana at spæla við 1. deildar liðnum hjá FC Suðuroy, teir vóru David Asare og Kamil Yunus. David skoraði 20 mál fyri liðið og gjørdist nummar tvey á málskjýtta listanum hjá FC Suðuroy. Hann spælir eisini við í 2012, meðan avtalan við Kamil ikki varð endurnýggjað. Í 2011 spældu tveir danar við FC Suðuroy, Niklas Paulsen (álopsleikari) spældi við frá byrjan og fram til 13. umfar hin 18. juni. Hin danin, Jesper Fleckner, sum er verjuleikari, spældi við besta liðnum (1. deild) eftir summarsteðgin og til seinasta dystin. Stanislav Kuzma hevur verið málmaður hjá besta liðnum 2010, 2011 og 2012. Í 2012 er ein útlendskur leikari komin afturat, umframt David Asare og Stanislav Kuzma. Talan er um slovenska verjuleikaran Saša Kolman.
Høvuðs málskjúttar hjá FC Suðuroy, VB/Sumba og VB í nýggjari tíð[rætta | rætta wikitekst]
5 mans hava til nú skorað í minsta lagi 50 mál fyri besta liðið hjá FC Suðuroy, VB/Sumba ella VB í nýggjari tíð, 4 av hesum spælarunum eru givnir at spæla fótbólt á høgum støði, bert Jón Krosslá Poulsen er enn aktivur í bestu deildini av hesum 5. Næstur teimum er Dan Djurhuus, sum hevur skorað 40 mál fyri feløgini. Dan spælir enn við FC Suðuroy í Vodafonedeildini. Hesi hagtøl eru dagførd eftir 25. umfar í Vodafonedeildini 2. oktober 2010:
- Jón Krosslá Poulsen hevur skorað 59 mál til nú (22. sep. 2010)[1] [2][3] [4]
- Egill Steintórsson hevur skorað 55 mál
- Jan Allan Müller hevur skorað 53 mál
- Birgir Jørgensen hevur skorað 53 mál
- Jón Pauli Olsen hevur skorað 52 mál
- Pól Thorsteinsson hevur skorað 51 mál [5]
- Dan Djurhuus hevur skrorað 42 mál [6][7]
Fótbóltsvøllir[rætta | rætta wikitekst]
FC Suðuroy hevur í løtuni tveir fótbóltsvøllir. Besta deildin hjá monnum, Vodafonedeildin, spælir á Eiðinum í Vági. Næstbesta deildin, 2. deild, spælir heimadystir á Krossi í Sumba. Hini liðini spæla eftir tørvi antin á Eiðinum ella á Krossi. Fótbóltsvøllurin á Eiðinum í Vági er einasti fótbóltsvøllur í Suðuroynni, sum lýkur krøvini fyri at spæla í Vodafonedeildini.
Fyrrverandi leikarar[rætta | rætta wikitekst]
Her verða nevndir nakrir av fyrrverandi leikarunum frá nýggjari tíð, eisini frá tíðini, tá felagið bar navnið VB og VB/Sumba. Summir av hesum spælarunum eru enn aktivir í lægri deildum, t.d. 2. deild hjá FC Suðuroy.
- Pól Thorsteinsson
- Símun Samuelsen
- Heini Vatnsdal
- Jóannes Jakobsen
- Krzysztof Popczyński
- Mamuka Toronjadze
- Jan Allan Müller
- Dan Djurhuus
- Bjarni Johansen
- Jón Pauli Olsen
- Egill Steintórsson
- Rúni Nolsøe
- Henning Joensen
- Martin Tausen
- Obi Ikechukwu Charles
- Evrard Blé
- Milan Kuljić
- Kasper Schultz
Keldur[rætta | rætta wikitekst]
- Sportal.fo Grein um nýggja málverjan.
- Kringvarp.fo VB/Sumba verður til FC Suðuroy
- Kringvarp.fo Grein um nýggja búmerki.
- Sudurras.fo Grein um útlendskir leikarar í FC Suðuroy.
- Dimmalætting, Fótfimi 2010, 19. mars 2010, síða 29.
- Suðurrás, Jón Krosslá Poulsen millum fimm bestu málskjúttarnir.
- Sportal.fo
Ávísingar úteftir[rætta | rætta wikitekst]
- Heimasíðan hjá FC Suðuroy.
- FC Suðuroy á Facebook.
- Sportal.fo, filmsklipp, brot úr dystinum millum NSÍ og FC Suðuroy 12. juni 2010. Úrslitið varð 2-1 til NSÍ.
- Flickriver.com, myndir frá Flickr, sum hava frámerki "FC Suðuroy".
B36 | TB/FC Suðuroy/Royn | HB | ÍF | KÍ | NSÍ | Víkingur | Skála | EB/Streymur | 07 Vestur
AB | B68 | HB II | TB/FCS/Royn II | Víkingur II KÍ II | B36 II | Hoyvík/Giza | NSÍ II | ÍF II
B71 | AB II | 07 Vestur II B68 II | KÍ III | TB/FCS/Royn III | NSÍ III | Skála II | EB/Streymur II | Víkingur III


c: text/html

text:
Niels Lassen Holm, 1769-1839
„Niels Lassen Holm er føddur 15. oktober 1769 á Lindholmi, einum býlingi í Nørre Sundby við Aalborg. Hann var sonur Mette Andersdatter og Christen Sørensen, dekn og skúlahaldara á oynni Gjøl í Limfjørðinum. ... Niels fór ungur at læra ... Hann tók studentsprógv í apríl 1791 í Aalborg. Síðan fór hann at lesa til prest og tók gudfrøðiligt embætisprógv í Keypmannahavn 25. januar 1798.“
Niels Lassen Holm: ætt og søga. (2014). Mathias Lassen. (S. 15, 18). Tórshavn: Sprotin

robotstxt: allowed

filter: keep


text:
Óli Breckmann tosar við Jákup S. Joensen, formann í Vinafelagnum Føroyar - Ísrael, um avgerðina hjá Trump forseta í USA, at flyta sendistovuna úr Tel Aviv til Jerusalem Les meira: Les meira »
Týskvøldið 9. januar 2018 beindi ein palestinskur yvirgangsmaður fyri jødiska rabbinaranum Raziel Sheva. Hetta hendi tá ið Raziel koyrdi í bili sínum nærhendis Nablus. Brádliga varð skotið úr einum øð… Les meira »
eftir Matt Ward „...einki hugsandi menniskja kann avnokta tann veruleika, at jødarnir eru, uttan at nakar kann mæla ímóti tí, mætasta og merkisverdasta fólk, ið hevur livað á jørðini“ (Winston Chur… Les meira »
11. desember 1917 hertók Bretland Jerusalem. Á myndini er tað bretski herførarin Edmund Allenby ið gongur inn um Jaffa-portur. Samsstundis varð ásett við lóg, at øll støðini ið vóru heiløg hjá teimum… Les meira »
- Latið okkum geva friðinum ein møguleika, segði Netanyahu, tá hann sum fyrsti ísraelski forsætisráðharrin í 22 ár kom á vitjan á ES-høvuðsborgini.Ísraelski forsætisráðharrin, Benjamin Netanyahu, mæli… Les meira »
- Løgmaður eigur at gera sum amerikanski forsetin og Føroya vegna viðurkenna Jerusalem sum høvuðsstað Ísraels. Hetta sigur ísraelsmaðurin, Omri Galperin, sum býr í Føroyum, í samrøðu við Kringvarpi… Les meira »


text:
“Mamma! Eg havi havt marruna”, rópti hann og kom drønandi inn í kamarið og undir dýnuna.
“Ná, kom bara og legg teg her, men ikki vekja babba. Fortel?”
Og so fekk eg eina óhugnaliga frágreiðing um onkran youtubara, sum var einsamallur heima, eina teskandi rødd, sum kom sníkjandi úr myrkrinum, og eina ruskspann, sum kom flúgvandi ígjøgnum luftina. Sjáldan, at dreymarnir eru líka óhugnaligir, tá teir verða sagdir uppaftur fyri onkrum, sum slett ikki droymdi dreymin.
“Eg fari ikki innaftur! Tað er so gott pláss undir songini, at tað ber væl til at goyma seg undir har, uttan at eg veit. Eg klári ikki at hugsa um tað!"
Hetta fekk meg at hugsa um mínar egnu marrur, og tað sum eg plagdi at ræðast. Eg hevði ein ótta fyri, at sinnissjúka ommusystir mín skuldi liggja og goyma seg undir songini, tá eg var barn. Ok, eg var also 13 ár og visti væl, at tað ikki var logiskt. Og fyri ikki at gloyma lítla plássið undir songini, sum í sær sjálvum hevði forðað fyri, at tað yvirhøvur bar til. Men ein yvirgang hevði eg hetta ritualið, áðrenn eg legði meg, at eg mátti hyggja undir songina, við lykt. Við at brúka lyktina fekk eg eisini peilað av, um møguligir eiturkoppar sótu innast í skýmaskotunum, ja, og so møguligu ommusystrina. Tá eg ikki fann nakað undir songini, mátti skápið kannast. Eg mátti taka meg saman fyri at lata skápshurðarnar upp, tí hvat nú viss! Og so at lúra afturum tey pløggini ið hingu. Sum um nakar hevði passað at sitið samankropin í horninum í mínum lítla skápi.
Undir songini, tjekk, inni í skápinum, tjekk, og so tað seinasta, at rista dýnuna og koddan, vissi nú eiturkoppar lógu og ballaðu seg har. Eg fann ongantíð nakað eg leitaði eftir, skal eg viðmerkja.
Mamma ræddist einar galosjustivlar, sum stóðu í gongini uttanfyri kamarið, tá hon var smágenta. Hon ræddist teir sum pestin, og tordi ikki at fara upp at pissa, tí hon mátti framvið teimum. Sum um teir komu rennandi eftir henni og spentu bein, tá hon gekk framvið. Tað er so løgið við náttini. Hon er so still og setir so nógvar løgnar tankar í gongd. Babba plagdi at fortelja um systir sína, sum var ófør at siga søgur fyri sínum yngru systkjum, tá tey vóru smá. Eina lýsing minnist hann serliga væl. Hann minnist ikki sjálva søguna, men minnist persónslýsingina. Ein lýsing av einum manni, ið stóð har í myrkrinum, ílatin svartan hatt. Tað var hansara ræðsla. Serliga tað, at maðurin hevði hatt.
Tað er so ólogiskt, at ein ommusystir, ein youtubari, eitt par av galosjustivlum og ein hattur skulu hava tað til felags, at tey loypa ræðslu á okkum. Serliga ólogiskt og skemtiligt er tað, tá man fortelir hetta á miðjum degi og hoyrir seg sjálvan siga tað hart. Til kvøldið kemur, og friður legst yvir landið og tankarnir aftur fáa frítt flog. Minnist til at hyggja undir songina, áðrenn tit leggja tykkum…


text:
Við sínamillum virðing gerst talan um munir, sum ikki skilja okkum sundur, men sum hinvegin kveikja áhuga, og ein fær eina lívsjáttandi kenslu av at vera ein partur av einum størri og óendaliga áhugaverdum heimi.
Rasmus S. Biskopstø skrivar klummuna hesa vikuna,
Nýliga heimafturkomin av fjakkaraferð í Suður- og Norðuramerika, eri eg í góðari venjing, tá tað kemur til at fortelja fyri forvitnum fólkum hvat Føroyar eru fyri nakað, og hvar landið liggur.
Summi høvdu hoyrt um okkara fótbóltslandslið, nøkur fá vistu, at føroyingar sum nakrir ósiviliseraðir barbárar eta delfinir og hvalir, og onkur hendinga landalærunørdur kendi oyggjarnar av berum áhuga og visti enntá eisini, hvussu Merkið sær út. Tey allarflestu visti ikki, at nakað annað enn sjógvur var ímillum Norra og Ísland, áðrenn tey av tilvild møttu einum, sum hevði livað har alt sítt lív.
Tað er ótrúliga skjótt og lætt at ferðast, og tað sigst, at internetið hevur saman við alheimsgerðini minkað heimin og samanknýtt okkum sum ongantíð áður. Hóast hetta, hevði ongin nakrantíð hoyrt um Skálafjarðatunnilin, Klaksvíkar sjúkrahús og rættin til makrelkvotur. Fyri tey vóru føroysku oyggjarnar við summarnáttum, jólaódnum og alt harímillum eitt ókent landafrøðiligt loyndarmál.
Sum sjálvstøðugur ambassadørur fyri Føroyar í eitt avmarkað tíðarskeið kann ein troyttast av at endurtaka setningin “it is between Norway and Iceland”, men tað var samstundis hugtakandi at uppliva áhugan, sum tey flestu vístu fyri mínum ókenda heimlandi. Tá ið tey síðani lærdu, at hetta staðið var eitt heim hjá einari tjóð við egnum máli og mentan, vildu tey vita uppaftur meira.
At útveksla søgur og sannføringar við menniskju hinumegin jørðina, var hugtakandi upp á fleiri mátar. Eg mátti venja meg við hægri enn 10 hitastig veðurlag, fruktir sum smakka betur enn súreplir og appilsinir, háhús, trø og enntá øðrvísi stjørnur um næturnar. Samstundis høvdu tey ofta ilt við at ímynda sær eitt land við nógvum oyggjum og ongum Starbucks, har næstan øll kenna hvønn annan, og næstan ongin stongir sína úthurð. Summi flentu enntá, tá eg segði, hvussu “nógv” fólk búgva í mínum heimbýi, sum er tann næststørsti í landinum.
Vit eru yvirhøvur skjót at leggja merki til munir ímillum støð og galdandi fólkaskikk. Kanska er tað nevniliga hesir munirnir, sum gera verðina so spennandi at ferðast í. Hví flyta seg, um ein ikki vil vuppliva nakað nýtt? Skiftandi landslag, veðurlag og mentan, ger heimin til eitt vakrari og ríkari stað.
Við sínamillum virðing gerst talan um munir, sum ikki skilja okkum sundur, men sum hinvegin kveikja áhuga, og ein fær eina lívsjáttandi kenslu av at vera ein partur av einum størri og óendaliga áhugaverdum heimi. Kanska vildu fólk vita meira um, hvat er ímillum Norra og Ísland, tí fyri tey gjørdist verðin einar heilar Føroyar ríkari.


text:
Orð: Símun av Skarði
Lag: L. M. Ibsen
Viðmerking: Til fólkafundar á Klakki, 2. hvítusunnudag í 1903.
1. Vit føroyingar fingu frá fornari tíð
ein arv frá fedrunum várum;
tann arvur er farið, vit øll eru í
her úti á Atlantshavs bárum.
Og farið dygdargott, vakurt at sjá,
er Føroyar, fosturland okkara.
2. Um skvatlut var oftani framman stavn,
og sjókappar brotasjógv fingu,
teir óræddir stýrdu mót somu havn
á bylgjunnar ørbrøttu bringu;
teir søgdu: Vit taka eina havn,
har frælsi grør fyri Føroya navn.
3. Tá myrknar um stræti á torføru leið,
og møðin á menninar nívir,
teir síggja, at gøtan er ikki greið,
ei borð móti bárunum lívir.
Tá hoyrdist brak, so hvør maður hvapp,
og stýrisvølur úr hondum glapp.
4. Hin djarvasti sveinur sum minsta kind
tá duttu í vónloysi døkka;
vit reka tí enn fyri vág og vind
og undrast á, at vit ei søkka;
tí róðurleys nú vár skúta fer,
og innanborðs lítil semja er.
5. O føroyingar, sum enn koma á fund
við myrkum og ivandi huga,
tit lítið á líðir og glitrandi sund,
har báran nú brýtur á boða!
Hoyr! hav og land tey nú teska hátt:
“Man føroyingur taka róðrið brátt?”
6. Vit tveita tí burtur alt smáligt kjak
og fylkjast við treysti í barmi,
tí væl er tað vert nú eitt ódnartak
at bjarga tær, land várt, úr harmi.
Um máttur tykist tær lítil um stund,
minst til, at vit finnast fleiri á fund!
7. Vit fylkja nú liðið á fosturjørð,
og ónýtar siðir vit blaka;
øll trøllabørn koyra vit langt um fjørð,
og róður í hond vit so taka
og stýra beint móti bjørtu havn,
har frælsi grør fyri Føroya navn.


text:
– fá svar innan nakrir tímar
Vit í Global Dry Ice Fo, eru góðkendir at taka mycometer -surface og -air royndir. Eisini kunna vit taka sopparoyndir av bjálving.
Mycometer surface royndir verða tiknar av sjónligari yvirflatu.
Mycometer air royndir verða tiknar av sjálvari inniluftini, fyri at máta mongdina av soppasporum í luftini.
Vit hava egið laboratorium, og kunna tí geva skjótt svar.
Mátin sum hesar royndir eru bygdar uppá, eru mátingar av virksemið hjá enzyminum Beta-N-acetylhexosaninidase (NAHA), ið finnist í soppi.
Enzymvirksemið verður máta við einum substrati, sum tá ið tað spaltast, gevur fluorophor frá sær. Hendan fluoriseringin kann mátast, og er lutfallslig við mongdina av soppasporum. Størri mongd av soppi, størri mongd av fluorecens. Allir soppar hava hetta enzym.
Prísurin á sopparoyndum pr 1 januar 2017:
- 1 prøvi 975,- kr
- Eftirfylgjandi prøvar 850,- kr. fyri hvørja
- Prísirnir eru írokna mvg


text:
Donsk sjóvinnufeløg løgd saman
Ein nýggjur sjóvinnufelagsskapur, Handelsflådens Arbejdsmiljø- og Velfærdsråd (SEA HEALTH & WELFARE), sá dagsins ljós fríggjadagin, tá tey trý feløgini Handelsflådens Velfærdsråd, Søfartens Arbejdsmiljøråd og Søfartens Bibliotek vórðu løgd saman. Nýggja felagið fer at virka frá 1. januar 2018.
”Vit síggja fram til at implementera nýggju ætlanina í einum samanløgdum felag, har limir okkara kunnu uppliva eitt tættari samstarv og har vit vera sjónligari. Vit eru longu í fullari ferð við at fremja nýggj átøk, so sjófólk kunnu fáa eitt sunt og trygt arbeiðslív á sjónum” sigur nýggi leiðslubólkurin.
Á fundinum varð nýggj nevnd vald. Stjóri í nýggja felagnum er René Andersen og teir báðir nýggju fakligu stjórarnir eru Irene Olsen frá Søfartens Bibliotek og Vivek Menon frá Søfartens Arbejdsmiljøråd (SEAHEALTH).
Kelda: Kilde: SEAHEALTH - Søfartens Arbejdsmiljøråd/maritimedanmark.dk


text:
Í novembur var árstíðarjavnaða fulltíðararbeiðsloysið 2,0%, samanborið við 2,2% mánaðin frammanundan og 2,6% fyri einum ári síðani. Hesar 12 mánaðirnar hevur arbeiðsloysið sveiggjað millum 2,2 og 2,6%.
Tað upplýsir Hagstova Føroya.
Meðan Suðuroyar sýsla skilir seg burturúr við tí størsta arbeiðsloysinum, er lítil munur millum allar hinar sýslurnar. Minst er tað í Eysturoy við 1,1%, í Norðstreymi og Vágum við 1,2% og í Norðoya sýslu við 1,3%. Síðani 1,5% í Sandoyar sýslu og 2,0% í Suðurstreymi.
Nógv størst er arbeiðsloysið í Suðuroy við 4,6%, men tað er tó ein munandi lækking frá í summar, tá tað var oman fyri 6%.
Í flestu sýslum uttan Vága og Sandoyar sýslum er arbeiðsloysið munandi hægri hjá kvinnum enn hjá monnum.
Lægsta arbeiðsloysið yvirhøvur er hjá monnum í Eysturoy og Norðstreymi, har tað bert er 0,6%.
Kelda og lesið meira HER


text:
Televarpið virkar í dag sum tænastuveitari hjá donsku fyritøkuni Kabelplus. Fyri stuttum vunnu hesi í felag eitt útboð um at veita sjónvarps-, internet- og telefontænastu til áleið 9.500 húsarhald í Ishøj Kommunu.
Tað upplýsir marknaðardeildin hjá Føroya Tele. Televarpið er dóttirfelag hjá Føroya Tele.
Útboðið varð vunnið í kapping við stórar veitarar á danska marknaðinum – so sum YouSee og Stofa. Televarpið er undirveitari til sjónvarpspartin, verður skrivað.
- Hetta kann við tíðini verða við til at víðka um úrvalið av rásum og tænastum hjá Televarpinum, og samstundis gevur hetta okkum eisini fleiri møguleikar til at arbeiða víðari við menningini av appini, sum Televarpið kom út við í desember 2016, sigur Edvard í Skorini Joensen.


text:
Boðað verður til regluligan ársaðalfund í felagshølunum við Margáir (Streymnesvegur 114) í Streymnesi týskvøldið 7. feburar 2017, kl. 19.00.
Skrá:
* Val av fundarstjóra.
* Frágreiðing nevndarinnar fyri farna árið.
* Framløga av roknskapi og fíggjarstøðu til góðkenningar.
* Val av nevndarlimum og tiltakslimum.
* Val av grannskoðara.
* Innkomin mál.
* Ymiskt.
Mál, sum limir vilja hava til viðgerðar, skulu vera nevndini í hendi í minsta lagi 10 dagar undan aðalfundinum.
Streymnes, 20. januar 2017
EB/Streymur
Nevndin


text:
Summarfestivalurin 2012
Týsdagin kl 11 fóru vit norður til Klaksvíkar við vogninum, her er tjúkt í
mjørka í Havn Nógvir vognar longu
komnir til Klaksvíkar
Gudmundur er óførur at hjálpa til :o)
So er hann komin uppá pláss
Martin Wennerstrøm´sa stendur fremst her á myndini, eru bara einar 4-5 vognar
ímillum Gudmundur er svangur so vit fóru ein
túr inn á bakaríi hjá Jórun
Gudmundur og Bobby hyggaða sær í góða veðrinum í Klaksvík :o)
Hesa tóku vit týsdagin
Hósdagin fóru vit báðir norður, mamma skuldi arbeiða arbeiða :o(
Tað tekur eina løtu at seta fortelti upp
So fóru vit ein túr at lurta eftir Gló, børnini hyggaðu sær óført
Etika selur sussi
Klaksvíksingar duga, teir hava kappa eitt plastrør eftir longst at pissa í
:o)
So er leygarmorgun og morgunmatur
Niels Olaf er komin við einum flaggi :o)
Sera gott veður
Vognurin hjá Niels Olaf flagskríddur :o)
Gudmundur samlar fløskur :o)
Flottur og stórur vognur hjá Niels Olaf, alt útskorið
Demmus og Gunnvá
Gunnvá og Niels O
James Olsen og Niels O
Var ein túr og tók myndir, men taveitsadenn er fototóli skeivt instilla, so
tær eru also ikki fyrsta floks :o) men koyri tær inn álíkavæl so sær man hvussu
nógvir vognar eru
Brennustøðin í Leirvík eitt sindur til høgru
Brennistøðin til vinstru og Leirvík til Høgru. Kamsdalur skimast eisini til
høgru
Kamsdalur
Syðradalur
Húsar
Onkur campingvognur stendur við svimjuhylin, har standa eisini fleiri telt
Tað munnu verða einir 220 campingvognar í Klaksvík í dag
Úti í Grøv eru eisini fleiri telt
Hettar fitta lítla húsi mátti eg eisini taka av :o)
Maria á bátabrúnni, báturin hjá teimum beint til høgru, tann við reyðaum telti
Klæmint situr og far sær at eta :o)
Jórun á veg oman
Tey hygga sær umborð
Vit bíða eftir mammu, hon er á veg norður við bussinum
Endiliga kemur bussurin
Bobby í góða veðrinum
Hjartvard og Gudmundur fingu luftballónir frá Niels Olaf :o)
So er spanskt Brandy á skránni
Og so turt kjøt, turra grind, turran fisk og turt spik og heit eplir, hvat er
tað ikki gott :o)
Gunnvá á vitjan
Gudmundur og Ári spældi eisini saman fleiri ferðir
So eru vit og lurta eftir Ronald Keeting saman við góðum fólki
Ronald Keeting
Demmus, Niels Olaf og Gunnvá á vitjan
Niels O og Laila
Martin er komin at fáa sær ein Gammeldansk :o)
Eru teir ikki fittir :o)
Hesi eru í góðum lag :o)
Hendrik komin at spæla
Maibritt og Jón
Laila og Johnny
Leygarkvøldi fóru vit at keypa pizza
Vøkur kirkja í Klaksvík
Beint uttanfyri telti var øl-stafett, eitt afturvendandi tiltak :o)
Martin og Gudmundur berjast á gólvinum
Andreas
Jón og Martin á vitjan
Jórun og Joan Pauli á vitjan
So eru vit og lurta eftir TV2
Sunnumorgun og Laila farin at keypa rundstykkir, gekk líka framvið bátinum
:o)
Hmm lækkurt
Demmus, Martin, Niels Olaf, sonur Demmus og ein ókendur
Magni komin at spæla
Johnny við einum lítlum drongi, vit eru í ferð við at taka telti niður
Tað er ein løta at pakkað alt saman
Martin roynir alcohol-testarin
So eru Martin og Gunnvá á veg suðureftir
10 min seinni eru vit eisini klár at koyra heim aftur
Hettar var ein sera góður túrur á Summarfestivalinum í Klaksvík 2012, turt allar dagarnar, sól var allan hósdagin og nakað av fríggjadegnum og ikki eitt lot :o)


text:
Fótbóltsleikarar í trygdarbeltum
30-08-2015
Frá 30. august og nakrar vikur fram fara nøkur lið at leika í troyggjum við trygdarbeltum. Talan er um HB, AB, FC Suðuroy, ÍF og KÍ 1. deild kvinnur. Endamálið er at varpa ljós á týdningin av trygdarbeltum undir heitinum, ‘Ferðsla er ikki eitt spæl – nýt altíð trygdarbelti’.
Frá í dag og nakrar vikur fram fara fótbóltsleikarar í fýra liðum í Effodeildini og eitt kvinnulið í 1. deild at leika í troyggjum við trydarbelti á. Talan er um HB, AB, FC Suðuroy, ÍF og KÍ 1. deild kvinnur. Endamálið er at varpa ljós á týdningin av trygdarbeltum undir heitinum, ‘Ferðsla er ikki eitt spæl – nýt altíð trygdarbelti’.
Mong brúka trygdarbelti, men …
Tá tað gongur galið bilvanlukku, ert tú í ørmunum á trygdarbeltinum. Hetta hava flestallir føroyingar ásannað. Tí brúkar stórur partur av okkum trygdarbelti. Tann lítli parturin, sum framvegis koyrir uttan trygdarbelti, er týðiliga yvirumboðaður í deyðsvanlukkum.
Gallupkanning frá apríl í ár vísir, at 96 % av føroyingum siga seg altíð brúka trygdarbelti, tá tey eru bilførarar ella sita frammanfyri. Sita fólk á baksetri, siga 85 % seg altíð brúka trygdarbelti. Er talan um busskoyring eru bert tilsamans 49 %, sum siga seg altíð brúka trygdarbelti, um tað er tøkt í bussinum. Millum ung 15-24 ár eru einans 27 %, sum siga seg brúka trygdarbelti í bussi, sum er harmiligt, tá væntast kann, at serliga ung koyra í bussi.
Samstarv millum FSF, Tryggingarfelagið Føroyar og Ferðslutrygd
Hetta átakið er samstarv millum Tryggingarfelagið Føroyar, Fótbóltssamband Føroya og Ráðið fyri Ferðslutrygd. Fótbóltssamband Føroya fegnast um samstarvið. Virgar Hvidbro, aðalskrivari: “FSF ynskir at seta trygdina í hásæti bæði á vøllinum og uttanfyri vøllin. Ungdómurin er uttan iva mest útsetti bólkurin í ferðsluni, og hann náa vit í fótbóltinum. Vónandi fer hetta átak at forða, at fólk verða illa løstað ella missa lívið í ferðsluni.”
”Okkara endamál er at skapa tryggleika, og tí gleðast vit um hetta breiða samstarvið millum hesar tríggjar ymisku partarnar. Eitt gott samstarv, ið kemur øllum føroyska samfelagnum til gagns,” sigur Regin Hammer, forstjóri í Tryggingarfelagnum Føroyum.
Hetta er annað árið við hesum átaki. Í fjør vóru tað fýra onnur lið, ið leikaðu í trygdarbeltum. Í sambandi við átakið hevur Ráðið vitjað liðini og greitt frá um týdningin av trygdarbelti fyri trygdina í ferðsluni. Trygdarbelti kann lættliga vera munurin millum lív og deyða.
Eisini fingu leikararnir høvi at royna simulatorin, Hvølvus, har teir kendu máttin hjá trygdarbeltinum í akfari ið bóltar runt. Samstundis lærdu teir at sleppa rætt úr bilinum, tá hann støðgar á takinum.
Umframt at átakið er sjónligt á føroysku fótbóltsvøllunum, verður tað sjónligt í sosialum miðlum komandi vikurnar.
« Aftur


text:
Nú bresta sjey finalistar saman at kappast um, hvør er tann besti nýggi bólkurin.
Hálvfinalurnar í Sement vóru seinasta vikuskiftið, og í leygarkvøldið verður finalan, har sjey nýggir bólkar fara at kýta seg fyri dómarunum. Fyrireikararnir siga, at hetta sær út til at gerast ein av sterkastu finalunum í kappingini Sement higartil.
Gø og Iron Lungs, ið endaðu á næstfremsta og triðfremsta plássi í finaluni í fjør, eru aftur við hesaferð, og skuldu tí á papírinum verið greiðir favorittar, men fleiri aðrir bólkar og solistar, ið veruliga hava gjørt um seg seinasta árið eru tó klárir at geva teimum skarpan gang. Eitt nú Bluesette, Lea Kampmann og Yóhanna, eins og Benjamin Rajani og BBiW vístu sera góðar dygdir í undanumførunum.
Semifinalurnar vóru síðsta vikuskiftið, og finalan verður altso nú leygarkvøldið 21. mai kl. 20 á Reinasarínum í Havn.


text:
Sunda kommuna skipar hóskvøldið 18. mars fyri tiltakið fyri borgarum í kommununi, sum vilja vita meira um nýbygging og umbygging. Tiltakið verður í Eydnuni á Oyrarbakka klokkan 19.
Umboð fyri Teknisku deild í Sunda kommunu greiðir frá um bústaðarmøguleikar í kommununi og Poul Arni Jacobsen og Jóhan Petur á Stongum frá Westtech Arkitektum tosa um, hvat tú skalt hugsa um, tá tú skalt byggja ella umvæla bústaðin.
Eisini fer Høgni Nielsen frá Svend Krosstein tosar um orkuloysnir til bústaðin, eins og BankNordik og Trygd greiða frá møguleikum fyri fígging og trygging í sambandi við bygging og umbygging.
Lesið meira HER (har tað eisini ber til at tekna seg)


text:
Árliga Mentanarvikan í Runavík verður aftur í ár hildin í oktober mánaða. Vikan byrjar sunnudagin 19. oktober og endar sunnudagin 26. oktober.
Hetta er fjórða árið á rað at Mentanarvikan verður hildin, og sigast má, at vikan hevur eydnast sera væl øll árini. Nógv spennandi hevur verið á skránni hvørt ár, og hópin av fólki hava leitað sær til býin. Hetta er eisini
vikan, har listarfólk úr Runavíkar kommunu fáa høvi at vísa fram teirra dugnaskap og vinna sær nýggjan íblástur, bæði frá føroyskum og útlenskum listarfólki, ið luttaka í Mentanarvikuni og vitja staðið hesa vikuna.
Mentanarvikan í Runavík bjóðar uppá listaframsýningar, tónleikatiltøk, føroyskan dans, barnatiltøk, fyrilestrar, gongutúrar, ítrótt og mangt annað. Undirhald og mentan fyri øll.
Í somu viku verður altjóða vinnustevnan, ið hevur heitið Faroexpo 2008, hildin í Runavík. Faroexpo verður hildin í døgunum 20. - 23. oktober.
Talan er um eina undirhaldandi og spennandi viku hjá bæði almenninginum og hjá teimum fyritøkum, ið luttaka á vinnustevnuni. Ein rættur blandingur av mentanarligum undirhaldi og fakligum innihaldi. Tað er fyritøkan Virkisráðgeving í Saltangará, sum samskipar Faroexpo og Mentanarvikuna.
Áhugaði eru vælkomin at venda sær til fyrireikararnar, um tey ynskja at luttaka í Mentanarvikuni á ein ella annan hátt


text:
Eginteldur
Eginteldur ella PC-arar (úr enskum - Personal Computer ella PC) eru allastaðni. Á skrivstovum, í skúlum og heima. Egintelda er lítil, men nú á døgum ógvuliga evnalig. Hon er býtt í fýra - knappaborð at skriva við, minni at goyma upplýsingar og forrit á, ergeril, ið arbeiðir forrtitið, og skríggi, har ið vit síggja úrslitini.
Í einari eginteldu eru mong túsund smá elektrónisk rensl, men áðrenn hon kann arbeiða, skal hon fáa at vita, hvat ið hon skal gera - hon skal forritast. Tá ið forritið arbeiðir, virkar teldan, hon viðger tær upplýsingar, sum hon fær. Til dømis kann teldan vísa støðuna í einum spæli og spyrja, um spælarin skal til vinstru ella høgru í einari villiniborg. Talvur, tekstur og myndir kunnu eisini takast fram á skríggjan. Tá ið músin verður flutt, fer ein lítil pílur á skríggjanum sama veg. Soleiðis ber til at peika í tekstinum og geva boð ella flyta á myndunum. Knappaborðið er skipað sum á einari skrivimaskinu, men teldan hevur eykaknappar til serlig boð.
Eftir 2. heimskríggið læt verjumálaráðið í USA fyrstu stóru, elektrónisku telduna byggja. Tá vóru teldurnar ovurstórar. Nú hava farkleivir og erflísar (chipar) gjørt teldurnar sterkari og minni.


text:
Skáin um føroyskar millióningar
Skáin er útvarpssendingin hjá Eyðfinni Jensen í Kringvarpi Føroya. Sendingin varar meginpartin av einum tíma. Í hesi sending frá november í 2016 varð tosað um inntøkubýti og ójavnan millum rík og fátøk og menn og kvinnur í Føroyum. Sagt verður hvussu nógvir millióningar eru í Føroyum, og hvussu kynsbýtið er millum hægstu inntøkur. Men fátækir føroyingar vaksa eisini í tali, siga fakfólkini, sum eru í sendingini.
Lurtið eftir sendingini og svarið hesum uppgávum:
Hvussu nógvir millióningar eru í Føroyum í dag?
Hyggið í orðalistan í Atlas til heim og skúla (Nám 2014) og svari hesum uppgávum:
Hvat er fátækraváði?
Hvat er gini-tal?


text:
Ynskir tú eitt prát við Private Banking ? Send okkum eina bílegging ella set teg í samband við okkum.
Private Banking
Private Banking arbeiðir við ráðgeving og røkt av múgvandi kundum. Endamálið er at veita eina góða tænastu, við denti á at røkja tín tørv og tíni ynski.
Private Banking hevur avmarkað tal av kundum. Hetta merkir, at ráðgevarnir hava betri tíð til at taka sær av tær og tínum fíggjarviðurskiftum.
Vit hava tætt samstarv við tær ymisku serdeildirnar í Eik, sum t.d. Vinnulívsdeildina og Ognarrøkt.
Private Banking tænasturnar eru í høvuðsheitum ætlaðar kundum, sum hava í minsta lagi 5 mió. kr. innistandandi.


text:
Mikukvøldið kemur William Smith, rithøvundur, í Sirkus at tosa um og lesa úr krimisøgu sínari Gagnligt lív. Bókin kom út fyri jól í fjør og er uttan iva ein av bestu og evnisliga mest viðkomandi krimisøgum á føroyskum yvirhøvur. William Smith er til tað nýkomin á føroyska bókmentapallin, so hetta er eitt framúrskarandi høvi hjá øllum krimisøgufjepparum at hitta og hoyra ein teirra, sum uttan iva fer at gera meiri vart við seg í føroyskum krimibókmentum.
So nú ræður um ikki at forsøma seg.
Tiltakið byrjar klokkan átta.
Fyrireikarar eru Sirkus og Føroya Rithøvundafelag


text:
Hvat er ECTS?
ECTS stendur fyri European Credit Transfer System og er ein skipan, sum verður brúkt í so at siga øllum Evropa fyri at skapa gjøgnumskygni ímillum hægri útbúgvingar og hægri útbúgvingar stovnar.
Skipan er ment av ES og hevur til endamáls at lýsa hvussu nógv tíð og hvat fakliga innihaldið er av lestrartíðarskeiðinum og teimum fakunum, sum eru partur av einari hægri útbúgving. ECTTS skipanin er sostatt ein felag evropeiskur standard, sum kann brúkast, tá lesandi skulu fáa flutt yvir (merit-góðkent) fak frá einum útbúgvingar staði til annað í Evropa.
Í stuttum siga ECTS-stigini (ECTS-point) nakað um arbeiðsinnsatsin, sum verður kravdur av tí lesandi fyri at gjøgnumføra skeiðið ella alla útbúgvingina. Til dømis svara 60 ECTS-stig til arbeiðsinnsatsin í einum heilum lestrarárið, meðan 30 ECTS stig svara til eitt semester / eina lestrarhálvu.
Allir hægri lærustovnar í Norðurlondum skulu brúka ECTS-skipanina, og skipanin fevnir eisini um flestu hægri lærustovnar í Evropa.


text:
Meðan virksemið í byggivinnuni í Føroyum og Norðurlondum sum heild er ógvuliga avmarkað, gongur betur í Týsklandi.
Í Týsklandi hevur tørvurin á byggiíløgum verið stórur, eftir at ein broyting í avgjaldslógunum í 2006 minkaði byggivirksemið við uml. 20% í einum. Síðani er byggivirksemið minkað uppaftur meira undir fíggjar- og búskaparkreppuni.
Nú er gongdin tó vend. Talið á byggiloyvum vaks við 20% í 2011 í mun til árið fyri, og vøksturin í desember var heili 42 %. Til samanberingar var vøksturin í lønargjaldinum innan føroysku byggivinnuna bert 0,8% í 2011 í mun til 2010. Viðurkendi týski Ifo-stovnurin metir í einari nýggjari greining, at byggivirksemið í Týsklandi fer at vaksa við 70 % fram til 2021.
Stóri vøksturin í Týsklandi komandi árini kann eisini ávirka eftirspurningin eftir byggitilfari og starvsfólki við serligum førleikum innan bygging.
Kelda: business.dk


text:
Síging við Fossá
Vilt tú kenna pulsin banka og suðið í búkinum og er ert yvir 15 ár? Hevur tú havt ein dreym um at sleppa at síga? Hvønn mikudag í summar verður møguleiki fyri hesum.
Sigið verður á 60 ella 40 metra hædd og tær nýtist ikki at hava roynt hetta fyrr. Tú fært eina uppliving fyri lívið og eitt adrenalinkick á staðnum.
Vit hittast við Fossin uml kl. 15.30
Tíð og stað: Mikudag kl. 16.00
kostnaður: DKK 520,- (írokna klintriútgerð og persónlig vegleiðing)
keyp atgongumerkir: her
Torleikastig: aldursmark 15 ár


text:
Summar Cup 2017
Ymiskt16-04-2017 - Jónfinn Petursson
Leygardagin 8. juli skipar B36 á fjórða sinni fyri Summar Cup í fótbólti. Undirtøkan hevur verið støðugt vaksandi, og í fjør vóru ikki færri enn 100 lið tilmeldað.
Talan er um størsta einstaka fótbóltstiltakið her á landi, tá B36, í juli mánaði skipar fyri ársins útgávu av Summar Cup.
Hetta er fjórða árið, at kappingin verður fyriskipað, og talið av luttakandi liðum er økt á rum ár.
- Vit gleðast um, at føroyingar veruliga hava tiki hetta tiltaki til sín og at hetta er blivin ein fastur partur av føroyska summarinum, siga fyriskiparnir.
Kappingin verður sett um morgunin og so eru dystur allan dagin. Afturat sjálvari fótbóltskappingini er eisini hoppiborg, freestyle fótbóltur, FIFA17, bowling og svimjing á skránni.
- Vit vóna, at undirtøkan verður eins góð og í fjør 2016, tá eini 700 børn luttóku í tiltakinum, verður sagt úr B36.
Børn frá U6 til U14 kunnu luttaka í kappingini, ið verður hildin í Gundadali og á Tórsvølli.
Tilber at lesa meira um kappingina og melda til her.


text:
Svimjisamband Føroya
ÍSF-Húsið, Gundadalur 2
Postmoga 1329
FO-110 Tórshavn
Telefon +298 607559
Fax +298 317559
ssf@ssf.fo
Banki: BankNordik 6460 - 1518455
Skrivstovutíð:
Mána- og fríggjadag kl. 9.00-12.00
Stuðlar
Lýsingar
-
Amboð
Category Archives: Tíðindaskriv
Stórar avbjóðingar á triðja svimjikvøldinum
Í gjár var ein góður dagur hjá føroysku svimjarunum, men í dag verður harður fyri tað. Útlitini eru nakað ivasom fyri fyrstu kappingar í kvøld, men so koma vit vónandi aftur ímóti endanum, til at vinna eini 4-6 gull afturat … Continue reading
6 gull til svimjararnar í kvøld
Hóast marginalarnir heldur ikki vóru heilt við okkum í dag, so megnaðu føroysku svimjararnir at vinna 6 gull, 2 silvur og 2 bronsu, annan dag á Oyggjaleikum 2011, so at vit nú eru einans 1 gull aftanfyri Guernsey í kappingini … Continue reading
Góðar vónur fyri finalurnar á 2. degi
Næsti morgun gekk væl betri enn fyrsti, hjá svimjarum okkara á Isle of Wight. 7 ferðir svumu tey seg í finalu í kvøld við bestu tíð av øllum, og í einum fýra-seks øðrum førum burdu vit eisini havt møguleika fyri … Continue reading
Ein harður fyrsti dagur hjá svimjarunum
Hóast okkara svimjarar sum heild vóru skjótari enn á seinastu leikum, so varð tað ikki til meira enn 2 gull, 3 silvur og 1 bronsu, hendan fyrsta svimjidagin á Oyggjaleikum 2011, í mun til 4 gull, 3 silvur og 2 … Continue reading
Nógv heiðursmerki á AMÍ 2011
Føroysku svimjararnir vunnu tilsamans 9 gull, 9 silvur og 6 bronsuheiðursmerki á AldursflokkaMót Íslands á Akureyri um vikuskiftið, hóast teir fyri størsta partin hoyrdu til yngru svimjararnar í hvørjum aldursbólki, og høvdu torført við at venja seg við at kappast … Continue reading
13 svimjarar til AMÍ 2011
Nú seinnapartin 22. juni fóru 13 ungir svimjarar við Norrønu til Íslands, at fyrst kappast á Aldursflokkameistaramót Íslands á Akureyri 23. til 26. juni 2011, og síðani venja. Talan er um svimjarar úr flestu feløgum, sum vórðu úttiknir eftir føroyameistarastevnuni … Continue reading


text:
Nú má broyting koma í! Tí spyr Føroya Arbeiðsgevarafelag hendan spurning á Vinnudegnum hin 1. oktober 2010. Latið okkum seta sjøtul á kjakið, og latið okkum gera tað á Vinnudegnum, har føroysk vinna møtist. Tá verður høvi at fáa íblástur til gerandisdagin, og ikki minst ber til at seta andlit á og tosa við kundar, veitarar og samstarvsfelagar.
Vinnudagurin er hátíðardagurin hjá føroysku vinnuni, har karmarnir eru snotiliga Norðurlandahúsið, áhugaverdir fyrilestrar og sum nakað nýtt eitt spennandi kjak um støðuna í Føroyum í dag.
Kjakið
hava vit sett á skránna fyri at fáa sett orð á nøkur av teimum viðurskiftum, sum vit meta eru ein trupulleiki í samfelagnum, sum vit virka í, og sum forða fyri menning av føroyska samfelagnum.


text:
Røða hildin á móttøku í Vágum
Røða hildin á móttøku í Vágum í sambandi við, at nýggja tyrlan er komin til landið.
Háttvirda samkoma
Sum landsstýrismaður við ábyrgd av málsøkinum tilbúgving, trygd og bjarging er tað mær ein serstøk gleði at standa her í dag og ynskja okkum øllum til lukku, nú fyrsta av tveimum nýggjum og framkomnum tyrlum hjá Atlantsflogi er komin til landið.
Hesar nýggju AgustaWestland 139 tyrlur skulu m.a. røkja tilbúgvingina fyri MRCC-Tórshavn, sum hevur alstóran týdning fyri føroyska fólkið bæði á sjógvi og á landi.
Hetta er enn eitt markamót og eitt skarvslop í føroyskari flogsøgu, samferðslusøgu, í tilbúgving, trygd, leiting og bjarging – og í føroyskari tjóðarbygging.
Frá tí, at vit í áttatiárunum fyrst lærdu tað heldur undarliga orðið “Tyrlan Snípan” og at brúka, síggja og hoyra føroyska tyrlu – og til hesar nýggju og framkomnu tyrlur, er talan um eina ótrúliga menning.
Øll tit og øll tey, ið hava gingið undan og gjørt hetta møguligt, skulu eiga serstakan heiður og tøkk.
Tyrlutænastan hevur í mong ár verið grundað á samstarv millum Føroya Landsstýri øðrumegin og Atlantsflog hinumegin.
Longu í fyrru helvt av nítiárunum varð fyrsta avtalan gjørd um samstarv um flutning av fólki, farmi og posti. Seinni varð avtalan víðkað til eisini at fevna um tilbúgving, leiting og bjarging á sjógvi og landi.
Tað var ein stórur dagur, tá ið fyrsta føroyska bjargingartyrlan kom til landið flaggdagin 2000. Bell 412 tyrlan hevur verið álitið í tyrlutilbúgvingini líka síðani, men nú stendur avloysarin her.
Tað hevur verið eitt ódnartak at byggja upp førleikan til at taka við tyrlutilbúgving nátt sum dag árið í kring, tí tað kravdi nógv meiri av fólkinum, útgerðini og felagnum. Men eisini hesa uppgávuna loysti føroyska tjóðarflogfelagið úr lagdi.
Tilbúgvingin kravdist eisini í sambandi við oljuleiting í føroyskum øki – og Atlantsflog víðkaði seinni sítt virksemi við at flúgva fyri oljufeløg. Tá brúkti felagið tyrlur av júst hesum slagnum AW 139, og royndirnar av hesum hjá felagi og starvsfólkum koma væl við nú.
Samstarvið millum landið og Atlantsflog um tyrlutænastu kann býtast upp í fýra skeið, har næsta skeiðið altíð hevur borið eyðkenni av menning í mun til tað fyrra.
Fyrsta avtalan millum partarnar fevndi um eina tyrlu.
Onnur avtalan fevndi um eina tyrlu og eina tiltakstyrlu.
Triðja skeiðið fevndi um tvær tyrlur. Hvørgin av tyrlunum vóru nýggjar, men tær vóru – eftir førimuni – lagaðar til endamálini.
Nú fara vit inn í fjórða skeiðið. Báðar tyrlurnar eru nýggjar, hava mest framkomnu útgerð og eru bygdar júst til endamálini, tær skula tæna. So menningin hesaferð er helst størri enn nakrantíð áður.
AW 139 tyrlan telist millum tær mest framkomnu tyrlurnar yvirhøvur, sum bæði røkkur longur, lyftir meiri og er tøkniliga nógv meira framkomin enn tyrlurnar vit higartil hava sett okkara álit á. Vit hava við hesum nýggju tyrlunum lyft støðið á tyrlutilbúgvingini á eitt støði, sum tolir samanbering við hollar tilbúgvingar í øðrum londum kring um okkum.
Grundarlag er lagt fyri eini framkomnari tilbúgving fyri Føroyar og fyri havøkið kring okkum, har ferðslan er nógv vaksin seinastu árini bæði við farmaskipum, ferðamannaskipum og í loftrúminum við flogførum.
Tyrlutænastan er týðandi lutur í samstarvi um leiting, bjarging og sjúkraflutningi o.ø. saman við okkara skipum, bjargingarfeløgum og øðrum myndugleikum.
Bjargingartænastur á landi, sjónum og í luftini hava stóran týdning fyri at vit kenna okkum trygg. Sjálv uppgávan at virka í bjargingartænastuni er krevjandi, tí bjargingarliðini skulu standa tilbúgvin sólarringin runt, og vita ongantíð nær boð verða eftir teimum.
Tey kunnu ikki verða boðsend í fleiri dagar og long tíðarskeið, men so kunnu eisini verða boð eftir teimum við stuttum millumbilum í góðum sum ringum líkindum. Tá kunnu avbjóðingarnar verða so stórar, at vit kunnu undrast á – men eisini vera errin og takksom fyri – at nakar hættar sær undir tær.
Tá er umráðandi, at tilbúgvingin er væl skipað við servandum liði av fólki og útgerð, sum gevur teimum bestu møguleikar at virka – eisini í ringum líkindum.
Eg ivist onga løtu í, at tað var rætt at skipa eina tyrlutilbúgving í einum føroyskum felag, við føroyskari manning – tað veri seg bjargingarfólk, flogskiparar, mekanikarar og onnur í tjóðarflogfelagnum – sum taka ábyrgd á seg. Tit hava bygt upp dugnaskap og førleikar, sum eru serstakir og í heimsflokki.
Eg ynski tykkum blíðan byr frameftir. Eg veit, at tit fara at standa á varðhaldi og hjálpa neyðstøddum, um tað yvirhøvur ber til.
Og so vóni eg, tit bera yvir við mær, um eg eisini sigi, at best var, um tað verður langt ímillum, at boð verða eftir tykkum í tí sambandi.


text:
Kaving - Undirvatnsfoto
Vit hava lagt okkum eftir at kunna veita ymisk sløg av kavarauppgávum:
- Sýnistøka til kanningar
- Undirvatns Foto
- Undirvatnsvideo
- Umhvørvislýsingar
- Seruppgávur
Sýnistøka til kanningar:
Vit hava serútgerð til ymisk sløg at sýnistøku, men kunnu eisini bjóða kavara til sýnistøku. Ofta ber ikki til at taka sýni frá báti og tí er neyðugt at brúka kavara.
Undirvatns Foto:
Til undirvatnmyndatøku hava vit hákvalitetsútgerð og kunnu levera eitt breitt úrval av ymiskum sløgum av myndum, alt frá víðvinkulmyndum til myndir av smákyktum.
Undirvatnsvideo:
Umframt foto kunnu vit eisini bjóða at gera videoupptøkur í HD-kvaliteti. Hetta kann verða á staðnum ella upptikið frá undirvatnsskutara.
Umhvørvislýsingar:
Í sambandi við havna-og vegagerð er ofta krav frá umhvørvismynduleikanum um at gera lýsingar av djóra- og plantulívinum. Biofar ger slíkar kanningar og hevur kavandi lívfrøðingar við hollari vitan innan havlívfrøði.


text:
Tilfeingisbreytin á Fiskivinnuskúlanum er ætlað føroyskum ungdómum, sum hava áhuga fyri føroysku náttúruni, umhvørvinum og burðardyggari gagnnýtslu av náttúruríkidøminum. Tilfeingisbreytin gevur almennan lestrarførleika til hægri lærustovnar á jøvnum føti við hinar gymnasialu breytirnar.
Tilfeingisbreytin
Tíðindi
Jólahugni á skúlanum
Næmingarnir á Miðnámi í Vestmanna hugnaðu sær óført mánamorgunin 18. desember, tá næmingaráðið skipaði fyri jólahugna á skúlanum. Morgunin byrjaði við, at næmingarnir gjørdu fimleik. Síðan gjørdu tey ymisk sløg av bommum, køkum...[Les meira]
Vísundavøka á ferð
20. september fyrrapart á Miðnámi í Vestmanna, verða hesir báðir fyrilestrar í samband við tiltakið "Vísindavøka á ferð", har øll eru hjartaliga vælkomin. 08.45 Tann føroyska lagnustundin í Kiel í 1814. Hans...[Les meira]
63 umsøkjarar til ferðaleiðaraskeið
Stórur tørvur er á útbúnum ferðaleiðarum í Føroyum, og áhugin fyri at útbúgva seg innan ferðavinnuna er samsvarandi stórur. Tá freistin var úti síðsta mánadag at søkja um upptøku á ferðaleiðaraskeiðið í Vestmanna, vóru 63...[Les meira]
Útferð til Glinsból
Í góðveðrium týsdagin 22. august fóru næmingar og lærarar á Miðnámi í Vestmanna ein túr niðan í Glinsból. Gingið varð frá skúlanum og eftir vegnum niðan móti byrgingunum hjá SEV í Fonsdali. Áráka Glinsból varð leiðin løgd...[Les meira]
Nýggjur flokkur á Miðnámi í Vestmanna
Mánadagin 14. august byrjaði ein nýggjur 1. flokkur á tilfeingisbreytini á Miðnámi í Vestmanna. Longu dagin eftir fóru tey samansjóðingarferð til Tjørnuvíkar, har tey hildu til í bygdarhúsinum til út á seinnapartin dagin eftir. Í...[Les meira]
Ferðaleiðaraskeið byrjar 6. sep.
Nú er klárt at søkja ferðaleiðaraskeiðið í Vestmanna Fyrireikingarnar til ætlaða ferðaleiðaraskeiðið, sum Miðnám í Vestmanna skipar fyri í vetur, eru komnar so væl áleiðis, at nú ber til at søkja um upptøku á skeiðnum. Skeiðið...[Les meira]
Nýbrot
Tveir fyrrverandi næmingar á skúlanum fremja nýbrot innan kanning av laksalús.


text:
Sunday, August 7, 2011
Silja í fokus!
Silja Strøm sýnir fram í Havn í hesum døgum í Galerie Focus, sum er í kjallaranum hjá Marionnu Norðoy í Lambagerði 1. Eg havi ikki sæð framsýningina, men eftir fotomyndum at døma, heldur hon tí høga støði, sum næstan av sær sjálvum tykist fylgja Silju Strøm og tí hon ger. Spell, at strukturtapet er á vegginum og at ljósið ikki er betri í framsýningarhølinum, men hetta meti eg bert út frá fotomyndunum frá framsýningini. Onkur av framsýningargestunum helt, at ljósið er gott. Meir um hetta, tá eg havi sæð framsýningina. Fyribils eru her myndir, sum Jan Andersson tók á ferniseringini fyri Listabloggin og tøkk fái hann fyri tað.
(KP)
Posted by Listin at 9:40 AM
Labels: Framsýningar, Myndlist


text:
Fyrsta gongulagskapping fyri øll rossasløg
Fyrsta vetrarkappingin hjá reiðfólkunum var leygardagin í Reiðhøllini hjá Føroya Ríðingarfelag...
Í desember fellur Landsverk endaliga dómin
Fleiri av almennu bygningunum eru í so ringum standi, at teir antin mugu takast niður ella høvuðsumvælast
Serfrøðingur: Góður kjansur fyri at Eik-leiðslan eisini verður frídømd
Higartil eru tríggir dómar feldir í sakarmálum millum Fíggjarligt støðufesti og fyrrverandi leiðslur, nevndarlimir og...
Føroyar fáa ikki tað pláss tjóðin hevur uppiborið
Løgmaður trýr upp á tað norðurlendska samstarvið, Men hann fýlist á tilgongdina at fáa fullan limaskap


text:
Magnus Heinason hevur verið úti til hydrografi kanningar og á túrinum vóru sjey av átta streymmátarum tiknir upp. Ein mátari lá eftir eystan fyri Munkagrunnin á umleið 335 metra dýpi. Samband fekst við mátaran, men hann kom ikki upp.
Hita- og saltmátingar blivu gjørdar eftir fýra sonevndum standardskurðum og ætiglúpur bleiv eisini tikin. Harafturat blivu hita- og saltmátingar gjørdar á eini leið norður av Føroyabanka, har ætlanin er at leggja tveir streymmátarar út á næsta hydrografi túri, sum verður í fyrru helvt av Juni. Hesin túrur er partur av EU verkætlanini NACLIM, sum Havstovan er við í.
Les alla túrfrágreiðingina her


text:
Tíðindasavn
Trýst her fyri at lesa tíðindi sum eru frá áðrenn 27. Oktober 2015
Eitt av mongum, sum fangaði mítt oyra, var, at tey á Setrinum bjóða fram ískoytisútbúgving &iacut...
Les meira
Í túsundtals ár hava børn lært móðurmálið av at lurta eftir teimum vaksnu. Foreldrum, ommum...
Les meira
Hvørja ítøkiliga ávirkan foreldur hava sum foreldraumboð í skúlanum, veldst um, hvussu samstarvið...
Les meira
Samhugaverkfallið hjá Føroya Lærarafelag við Pedagogfelagið skuldi vera frá mánadegi 15. januar kl. 7...
Les meira
Saman við 20 øðrum fakfeløgum handaði Føroya Lærarafelag verkfalsfráboðana niðanfyri í...
Les meira
Hetta kemur fram í nýggjari kanning, sum 4300 næmingar í 5. flokki í 160 norskum skúlum hava tikið lut...
Les meira
Lærararnir fingu eina undirvísingarætlan fyri 1. til 3. flokkar, sum teir kundu hyggja at og fylgja tíma fyri tíma...
Les meira
At lesa til námsfrøðing var trupult, men tað kortini gekk so mikið væl hjá Berlys, at hon fór v&iacut...
Les meira
Frískúlin hevur sum aðalmál at møta barninum, har tað er. Barnið í síni heild skal tí ...
Les meira
Vit hava meiri ávirkan á børnini, enn vit kanska eru greið yvir. Og samanhaldið og samskiftið millum lærara ...
Les meira
Í meiri enn tíggju ár hevur Eyðun starvast í umhvørvinum kring miðnámsskúlan.
- ...
Les meira
Flestu okkara hava ivaleyst sæð upptøkur av ídnum skúlabørnum í menningarlondum, sum messa falditabell...
Les meira
Sambært grein og samrøðu við Súsonnu Olsen í Skúlablaðnum eru 42 skúlaleiðarar hesi komand...
Les meira
Endamálið hjá Beranum er at veita stuðul, ráðgeving og vegleiðing til familjur, ið missa ein av sín...
Les meira
Mentamálaráðið hevur sett Súsannu Olsen, námslektara á Fróðskaparsetrinum, at samskipa &uacut...
Les meira
Øll børn eru fødd við evnunum at læra mál, men fortreytin er, at hesi evni verða aktiverað og ment. O...
Les meira
NFSP (Nordiska Forbundet for Specialpædagogik) hevur ráðstevnu triðja hvørt ár. Hendan ráðstevnan er ...
Les meira
Hvussu eru lesivanarnir hjá okkara børnum? Tað vita vit ikki, tí lesivanarnir eru ikki kannaðir í nógv &...
Les meira
Á ráðstevnu fyri lærarar og leiðarar í oktober hevði Jóngerð Nielsen, forkvinna í Foreldra...
Les meira
Onkur minnist kanska Gideon Zlotnik, sum skrivaði um De stakkels drenge fyri nógvum árum síðan. Bókin um dreing...
Les meira
Skúlablaðið
Pedda við Stein gøtu 9
100 Tórshvn
Tel. 23 57 73
Teldupostur: turid@bfl.fo ella skulabladid@lararafelag.fo
2015 © Bókadeildin. All rights reserved.


text:
Nógvar stórar fyritøkur skriva út lánsbrøv, tá tær hava tørv á at lána pengar. Ynskir tú at keypa hesi, er møguleikarnir nógvir. Vanliga gevur eitt lánsbræv í eini fyritøku hægri avkast enn t.d. stats- ella realkreditlánsbrøv, tí at váðin fyri at tann einstaka fyritøkan ikki kann rinda sína skuld aftur er hægri enn hjá statinum ella realkredittinum.
Nógvar ymsar fyritøkur runt allan heim skriva út lánsbrøv, og hetta gevur nógvar møguleikar fyri tey, sum gera íløgur. Tú kanst soleiðis gera íløgur í skuldina hjá góðum og minni góðum fyritøkum og harvið finna eina rentu og váða, sum hóska til tín profil. Íløgudeildin í BankNordik hjálpir gjarna við ráðgeving viðvíkjandi íløgum í lánsbrøv hjá fyritøkum.


text:
Seinast hugleiddi eg um Noru, sum var so ófør at læra okkum, hvussu vit kunnu slappa av við eini hárbust og eitt sindur av barberskúmi. Hesa ferð fari eg at seta meg eitt sindur betur inn í, hví Nora er so ring at skilja hjá mær, sum seti eina hárbust í samband við at blíva eitt sindur minni morgunljót og barberskúmið í samband við nýrakaðu høkuna á manninum.
Tá eg googlaði “slap af med Nora”, kom eg inn á nakrar síður, eg ikki havi sæð ella hoyrt um fyrr. Tó var eitt orð, sum leyp í eyguni og tað var “orgasma”. Tó, hesa ferð í aðrari merking enn hana sum eg kenni til. Hesu ferð var talan um “heila-orgasmu”. Say what?
Jú, taveidenn, “heila-orgasma” er opinbart tað heilt stóra, síðani reyða kuffertið pakkaði saman og stakk av.
Og júst sum í tímunum í 7. flokki, tá eg fyrstu ferð skuldi hava sexologi, so kastaði eg meg algoyst yvir hetta løgna, ókenda og eitt sindur loyniliga fyribrigdið, av berum forvitni.
ASMR stendur fyri “Autonomous sensory meridian response” og verður lýst sum: ein hugalig og fjálg kropskensla, útloyst av ymiskum stimuli, sum eitt nú ljóð frá einum skrivandi blýanti ella eini teskandi rødd. Hey! Nora!!
Tað finst eitt ótal av klippum á youtube, har teskandi kvinnur greiða hár, kína andlitið við sminkubustum ella spakuliga klikkja bustirnar ímóti hvørji aðrari.
Í byrjanini, tá eg hugdi eftir einum av hesum klippunum og hoyrdi smaskið av vertinnuni, meðan hon teskaði, bleiv eg so fratør. Tað kendist sum larmur. Men, haldi tykkum fast, eg datt um eitt klipp, sum líktist tí hjá Noru, uttan skúm og plastikk, men við hesi bleytu kvinnurøddini, sum klikti bustir ímóti hvør aðrari. Og tað riggaði! Taveidenn, eg lúgvi tað ikki!
Ljóðið dróg meg aftur til, tá eg var smágenta og var ansað hjá ommu, sálu. Hon átti einar høghælaðir skógvar, sum hon onkuntíð læt seg í, skuldi hon okkurt serligt. Ljóðið frá skónum, minnist eg enn, einir rímiliga tjúkkir høgir hælir, ikki hesir spísku, sum geva eitt spískt ljóð, men meiri hetta runda, djúpa ljóðið.
So legði eg høvdið í blot. Hvat annað ljóð havi eg verið glað fyri? Jú! Uttan fyri kamarsvindeygað í mínum barndómsheimi hekk ein antenna. Tá tað var vindur úti, ýldi tað so hugnaligt frá henni, sum græt hon. Onkur vinkona helt tað ljóðaði óhugnaligt, men sjálvt nú, vissi eg havi yvirnáttað og hoyri ljóðið, so sovni eg sum steinurin. Eitt so trygt ljóð. Og regn ímóti vindeyganum um náttina, tað er eisini nakað heilt serligt.
Tað at sita og hyggja inn í vaskimaskinuna, tá eg seti hana at vaska, síggja vatnið bloyta klæðini, og sápuna so spakuliga byrja at skúma har inni, og so bara stara inn í hendan runda skíggjan, meðan hann melur runt og runt, tað er sissandi.
Eg kann akra tað sama viðganga fyri mær sjálvari og fyri tykkum, at tað sær ikki mætari út enn, at eg eri ein “big time” ASMR


text:
- Tíðindi, mentan og ítróttur
Vestur um hav (1:3)
Tak niður
AWI Boats í Runavík hevur smíðað og selt fleiri glastrevjubátar til Grønlands. Bátarnir eru fluttir við farmaskipi, men á sumri 1998 silgdu tríggir bátar vestur um hav til Norðurgrønlands. Tveir fóru til Upernavík og ein til Uummannak. Fleiri eldri sjómenn hildu hetta vera óðamannaverk.'
Ikki var gamansleikur at koma um Kappan í vánaligum líkindum við so smáum førum, men 20. juni 1998 fóru bátarnir av Runavík, mannaðir við tilsamans sjey monnum.
Lagt til rættis hevur Zacharias Hammer.


text:
Lestrartíð: Verður lagað til næmingin 3 mðr.-2 ár
Umsóknarfreist: Til ber at søkja alt árið. Upptøkuviðgerð til verkskúlan er u.l. 3 ferðir um árið.
Skúlabyrjan: august
Útbúgvingarstovnur: Dugni
Útbúgvingarstaður: Kambsdalur,Hoyvík
Endamálið við verkskúlanum er at royna og venja arbeiðsevnini. Arbeitt verður miðvíst saman við næminginum at finna og menna førleikarnar hjá hvørjum einstøkum at arbeiða. Hetta verður gjørt við støði í einstaka næminginum, tørvi og møguleikum. Á verkskúlanum verður strembað eftir at hava ein arbeiðsdag sum á vanliga arbeiðsmarknaðinum.
Á verkskúlanum á Hjalla eru fýra eindir, har næmingarnir kunnu royna seg: Tinghúsið, teldustovan, matstovan og træverkstaðurin. Á bingjuplássinum hjá TK hevur Dugni eina bingju, har tikið verður móti møblum, leikum, súkklum og nógvum øðrum. Á verkstaðnum aftanfyri í Tinghúsinum verða síðan gjørdar smáar ábøtur, og lutirnir verða vaskaðir ella reinsaðir, áðrenn alt verður sett fram til sølu í Tinghúsinum. Á træverkstaðnum verður serliga arbeitt við at gagnnýta endurnýtslutilfarið frá bingjunum til ábøtur og umskapan. Verkstaðurin hevur eisini uppgávur við skipaðari koyring fyri kundar.
Á matstovuni fært tú roynt teg í at gera mat, at keypa inn og at gera ymiskar matskráir og alt innan kundatænastu. Tú fært uppgávur, sum hóska til tínar førleikar og áhugamál – altíð við vegleiðing og stuðli frá vegleiðara.
Á teldustovuni fært tú frálæru í at nýta teldu, internet, teldupost o.a. Eisini kanst tú royna ymiskar telduskráir, t.d. Indesign, Photoshop og Illustrator. Arbeiðið er fjølbroytt og umfatar eisini pakkiuppgávur, kopiering og skeriuppgávur. Á verkskúlanum á Hjalla er vanliga pláss fyri 15 næmingum.
Á Kambsdali eru fleiri verkstaðir, har næmingar kunnu royna seg: Endurnýtsluhandilin, máliverkstaðurin, seymistovan, polstriverkstaðurin, vaskiverkstaðurin og træverkstaðurin. Pláss er fyri 5 næmingum.
Til ber at søkja um pláss á verkskúlanum, um tú ert í vinnuførum aldri við rørslutarni ella hevur lættari persónligar, sinnisligar ella sosialar trupulleikar.
Neyðugt er við endurbúgvingarjáttan frá Almannaverkinum.
Á verkskúlanum fært tú møguleika at royna tínar handaligu førleikar og at búnast og mennast persónliga við tí endamáli at koma út á arbeiðsmarknaðin ella fara undir eina útbúgving.
Samstarv verður tvørtur um deildirnar, so um tað er viðkomandi, hava næmingar á verkskúlunum góðar møguleikar at fáa pláss á Skúlanum við Áir og umvent.
Dugni – www.dugni.fo


text:
Ivar Aasen
Ivar Andreas Aasen (* 5. august 1813 í Møre og Romsdal fylki, Noreg; – † 23. september 1896) var ein norskur málfrøðingur og yrkjari. Ígjøgnum sítt innsavningsarbeiði og mállæruskipan legði hann grundarlag undir víðari vísindaligum kanningararbeiði av norskum tungumáli. Ivar Aasen er mest kendur fyri at vera upphavsmaður til nýnorskt.
Ævisøga[rætta | rætta wikitekst]
Ivar Aasen var yngstur av átta systkjum og misti tíðliga bæði foreldrini. Hann mátti tí longu tíðliga luttaka í strævnum bóndagarðsarbeiði fyri at lívbjarga sær. Heimstaðurin lá fjarskotin, og tí hevði Ivar fáar vinir. Hann stytti sær stundir við at lesa í bíbliuni, og longu meðan hann var lítil, løgdu bæði prestur og lensmaður í bygdini til merkis, hvussu gløggur hesin pilturin var.
Aasen fekk barnalærdóm sín hjá próstinum Hans Conrad Thoresen. I 1831 gjørdist hann ferðalærari og við tíðini gjørdist hann heimalærari hjá kaptein Daae í Skodje. Hann økti alla tíðina um vitan sína, millum annað við at læra seg fleiri tungumál av egnum ávum, og við at savna plantur úr nærumhvørvinum í eitt stórt plantusavn. Aasen byrjaði eisini at granska málføri/dialektir, og náttúrliga bleiv tað hansara egna heimliga sunnmørsdialektin ið stóð fyrst fyri tørni. Hetta gjørdist eitt strævið arbeiði, tí hann royndi at finna fram málførið/dialektina sum hon var, undan danska árininum, men við tíðini bleiv hann liðugur við 'Den Sunnmørske dialekt', sum varð útgivin í 1841.
Aasen fór til Bergens fyri at fáa arbeiðið hjá sær mett av biskoppinum har, Jacob Neumann. Biskoppurin var ovfarin og fekk partar av arbeiðnum prentaðar í tveimum útgávum av Bergens Tidstidende. Neumann syrgdi eisini fyri at seta unga málfrøðingin í samband við 'Vitenskapsselskapet' í Tróndheimi, sum gav honum starvsløn so hann kundi ferðast runt í landinum og kanna aðrar dialektir. Aasen var tá 29 ára gamal.
Málsligt innsavningsarbeiði[rætta | rætta wikitekst]
Í 1848 gav Aasen út Det norske Folkesprogs Grammatik. Tvey ár seinni kom Ordbog over det norske Folkesprog. Hendan orðabók innihelt yvir 25 000 orð og bleiv lýst sum eitt tjóðskaparligt megnaravrik av P.A. Munch. Í 1849 legði Aasen tann fyrsta tekstin á nýggja skrivtmálinum fram, og fýra ár seinni kom hann við uppskotinum um tað nýggja norska landsmálið: Prøver af Landsmaalet i Norge.


text:
Bartal farin um 100
1. lið30-09-2017 - Jónfinn Petursson
Verjukempan ið byrjaði sum miðvallari hevur, hóast sín unga aldur longu, snarað um ein marknaðstein.
Bartal Wardum kom, fystur ferð, á besta liðið í 2013 tá hann fekk seinastu minuttirnar í 3-0 sigrinum á TB í Gundadali.
At noterað sær, at ein leikari hevur leikt 100 dystir, er fyri so vítt ikki nakað at rópa um geilar við, men grundirnar til hesar fáa reglurnar eru tvinnar.
Fyrst og fremst tí Bartal Wardum bara er 20 ára gamal og longu á so ungum aldri hevur sligið fast við fimm tumma seymi, at hansara navn skal verða millum tey allar fystu, venjarin setur á listan.
Onnur grundin er, at vit á heimasíðuni hava nakrar favorittar, og Bartal er avgjørt ein av teimum.
Fyri so vítt er ein triða orsøk eisini. Vit kunnu staðfesta, at tá hugt verður eftir leikaralistanum hjá okkum ár, er ein rúgva av ungum og evnaríkum leikarum á veg upp.
Vit gleða okkum at síggja Bartal og allar hinar í komandi tíð, og frøðast um frálíka ungdómin vit hava í felagnum.
Framtíðin er reyð/svørt og koyr á HB!!!!
Myndir: Rakul Hansen og Hannis P. Wardum


text:
Annan hvítusunnudag endaði kappingarárið í estetiskum fimleiki við einum braki. Við einastandandi vøkrum, kraftmiklum og yndisligum fimleiki prógvaðu allir fimleikararnir, at estetiskur fimleikur í Føroyum hevur tikið seg langt fram hesi seinastu árini
Undankappingarnar vóru leygardagin, og mánadagin kappaðust tey síðstu liðini í finalunum. Endaligu úrslitini gjørdust hesi.
Pinkur
- Støkk viólin
- HF Fenja
- Ljósið Vela
- HF Froya
Smágentur
- Ljósið Lyra
- Støkk Flykran
- HF Bjalla
- Ljósið Libra
Gentur
- HF Eina
- Støkk Vípan
- HF Nora
- HF Enna
Unglingar
- Ljósið Hydra
- Støkk Svalan
- HF Alda
Kvinnur
- HF Hulda
Sostatt gjørdust ávikavist Støkk viólin FM-vinnari í pinkum, Ljósið Lyra í smágentum, HF Eina í gentum, Ljósið Hydra og HF Hulda gjørdist FM-vinnari hjá kvinnum.
Myndir av øllum liðunum, sum gjørdust nummar 1, 2 og 3 síggjast niðanfyri. Tær eru tiknar av Haldur Suna Johansen


text:
Broytingarnar í hjúnabandslógini eru nú komnar inn í fólkaskúlan.
Nám hevur gjørt umfatandi temasíðu á undirvísingarportalinum Snar um tær broytingar, sum eru samtyktar at verða gjørdar í hjúnabandslógini.
Tá ið lógin at loyva samkyndum at giftast borgarliga var fyri í løgtinginum, ávaraðu tey, sum vóru ímóti, at hetta fór at broyta alt, eisini hvussu undirvíst verður í fólkaskúlanum.
Í øllum førum hevur Snar nú gjørt umfatandi temasíður við kjakevnum hjá lærarum og skúlanæmingum at arbeiða við. Málið verður lýst ógvuliga vítt og breitt, og fakliga fevnir síðan um lærugreinarnar samfelagsfrøði á miðnámi, og í fólkaskúlanum eru lærugreinarnar søga og samtíð, føroyskt og kristni á hádeild.
Millum nógvu evnini, ið verða viðgjørd, eru samgonguskjalið, lobbyisma, felagsskapir fyri og ímóti, løgfrøði, átrúnaður og politikkur í breiðari merking.
Á heimasíðuni hjá Námi verður víst á, at fólkaskúlin skal vera rúmligur, og at temasíðan eisini vil skapa eina ítøkiliga fatan av, at í felagsskapinum eigur eingin at vera hildin uttanfyri.
- Hagfrøðin sigur, at í hvørjum flokki eru tveir næmingar, sum ikki er hinskyndir eins og restin av flokkinum. Sagt verður, at 5-10% eru samkynd, tvíkynd ella tvørkynd. Tá er neyðugt at ansa eftir felagskensluni. Vit eru øll vit, skrivar Nám á heimasíðuni.
Sí meira á temasíðuni hjá Námi: Samkynd


text:
Árið 2015 gjørdist tað besta higartil hjá Varðanum í Gøtu.
Stóra uppsjóvarsamtakið hevur júst havt aðalfund, og í tí sambandi hevur felagið kunngjørt roknskapartølini fyri árið. Og tað er hugaligur lesnaður.
Samlaða sølan hjá felagnum fyri árið var slakar 900 milliónir krónur, og tá allar útreiðslur vóru drignar frá, var úrslitið fyri skatt 254 milliónir krónur. Tað er 54 milliónir krónur meira enn í 2014, tá úrslitið var 200 milliónir krónur fyri skatt.
Eftir skatt var úrslitið 185 milliónir krónur, og leggja vit úrslitið afturat eginognini við ársenda 2014 merkir tað, at Varðin hevur eina eginogn uppá góðar 900 milliónir krónur.
Sambært felagnum sjálvum var árið í fjør rættiliga gott í allar mátar.
Úrslitið av primera rakstrinum fyri 2015 var 316 milliónir krónur samanborið við 255 milliónir krónur árið fyri, og er eisini hetta besta rakstrarúrslit í søgu felagsins.
Samanlagt rindaði samtakið Varðin góðar 230 milliónir krónur í lønum.
Rakstrarúrslitið av primerum rakstri fyri 2015 var 316 milliónir krónur í mun til 255 milliónir krónur fyri 2014. Hetta er besta úrslitið hjá Varðanum higartil. Úrslitið eftir skatt var 185 milliónir krónur fyri 2015 samanborið við 145 milliónir krónur í 2014.


text:
Fyrrverandi forsetisráðharrin í Íslandi, Jóhanna Sigurðardóttir og kona hennara, Jónína Leósdóttir, luttaka í ársins Pride-skrúðgongu og seta árliga tiltakið, sum endar á Vaglinum. Tað boðar nevndin í LGBT frá í tíðindaskrivi í kvøld.
Umframt ókeypis konsert við Danny frá Danny & The Veetos, Heiðriki á Heygum, eini serligari Ælaboga kavalkadu o.ø., so verða Ársins Hinskynd heiðrað á pallinum eins og Ársins Róland og Ársins Miðlavirðislønin verða lætnar.
Tað er áttanda ferð at LGBT skipar fyri Faroe Pride undan ólavsøku.
- Síðstu árini hevur tiltakið drigið ymisk navnafram føroysk og útlendsk fólk til sín. Eitt nú Heðin Mortensen, fyrrverandi borgarstjóra í Havn, Jón Gnarr, fyrrverandi borgarstjóra í Reykjavík, Marjun Bæk, prest, og fyrrverandi amerikanska sendiharran, Rufus Gifford. Í ár hava fyrrverandi forsætisráðharrin í Íslandi, Jóhanna Sigurðardóttir, og kona hennara, Jónína Leósdóttir, játtað at luttaka í og at seta ársins Faroe Pride, sigur LGBT.
- Umframt at vera fyrsti kvinnuligi forsætisráðharri í Íslandi, so var hon eisini fyrsti opni samkyndi landsleiðarin í heiminum. Hetta er fyrstu ferð, at fyrrverandi forsetisráðharraparið vitjar aftur í Føroyum, eftir nógv umrøddu almennu Føroyavitjanina í 2010, sigur LGBT og upplýsur, at skrúðgongan, sum endar við ókeypis Faroe Pride konsert á Vaglinum, byrjar uppi við Tórsvøll 27. juli kl. 16.00.
Nevndin í LGBT lovar, at eins og undanfarin ár, fer mannamúgvan at hoyrast og síggjast aftur.
- Ætlanin er veruliga at seta lit á Havnina henda seinnapartin í juli. Skrúðgongan er ikki einans ætlað LGBT-limum, men øllum føroyingum, ið ynskja eitt rúmligari og meira fjølbroytt samfelag, sum gevur pláss og javnrætt til allar sínar borgarar.
Stóra tivoliøkið hjá Tórshavnar Ítróttaráð á Skálatrøð letur somuleiðis upp í samband við Pride og er opið til á miðnátt.
FIMFF sýnir film í Perluni
Faroe Islands’ International Minority Film Festival (FIMFF) er ein nýggjur pallur at skapa kjak og samfelagsbroytingar umvegis film og list. Kjak og spurningar, ið hava ávirkan á LGB+ og QTPOC (queer, trans and people of colour) persónar. Festivalurin verður hildin fyrstu ferð í Havn tann 7. - 10. september 2017.
Í samband við Pride, og fyri at varpa ljós á komandi filmfestivalin, fara FIMFF og LGBT Føroyar í felag at vísa ein nýggjan dokumentarfilm 24. juli, kl. 19.00 í Perluni. Talan er um dokumentarfilmin ”Political Animals”, ið snýr seg um fýra amerikanskar kvinnuligar politikarar, ið hava staðið á odda fyri at fáa hjúnabandslógina broytta í USA. Aftaná sýningina verður prát við fýra føroyskar kvinnuligar politkarar, sum hava gjørt tað saman í Føroyum.
Fagna endaliga broyttu hjúnabandslógini
- Túsundtals føroyingar hava undanfarin ár luttikið á Faroe Pride, sigur LGBT í tíðindaskrivi í kvøld. Hesi fólk hava kravt javnrættindi fyri allar føroyingar, og eitt nú at føroyska hjúnabandslógin verður dagførd. Eftir tógvið stríð samtykti meirilutin í løgtinginum í ár endaliga at javnseta samkynd við hinskynd í føroysku hjúnabandslógini. Hesin sigur verður fagnaður við ársins Pride, sigur LGBT.
Tíðindaskrivið frá LGBT endar við hesi almennu áheitan:
- Bardagin fyri fullum javnrættindum í Føroyum er tó langt frá komin á mál. Enn eru nógvir bardagar at berjast og mismunir at vísa á. LGBT Føroyar heitir tí á allar føroyingar, ið ynskja einar fjølbroyttari, rúmligari og javnrættari Føroyar, um at møta fjølment upp til Faroe Pride 2017 - til gaman og til álvara.


text:
Tað eru einans føroyingar ið kunnu røkja føroysk áhugamál til fulnar. Tað hava vit í Tjóðveldi altíð vitað, men fingu hetta dyggiliga staðfest tá makrelstríðið leikaði á. Donsk og føroysk áhugamál komu í rasshaft, og danir vístu teirra virðing fyri tí sokallaða “ríkisfelagsskapinum”! Av landsins leiðslu varð hetta kallað fyri skøvur og buglur á lakkinum! Í míni verð varð hetta eitt vrak!
Tjóðveldi hevði ikki fyri alt í verðini latið hetta um seg gingið, at føroysk skip ikki sluppu at donskum keikantum! Vit vilja á Fólkating fyri at røkja og hava ávirkan á føroysk áhugamál og viðurskifti. Tað er alt avgerðandi, at vit fáa eitt umboð á fólkating, ið kann fáa danir at skilja okkara viðurskifti og støðu til ES og uttanríkismál.
Fari tí á val 18. juni 2015 og vel Tjóðveldi á Fólkating!
Pauli Trond Petersen


text:
Farloyvisstarv sum skrivstovufólk í Sjóvinnustýrinum er leyst at søkja fyri starvsfólk, ið fer í barnsburðarfarloyvi.
Arbeiðsuppgávurnar verða í høvuðsheitum
Útbúgvingar- og førleikakrøv
Vit vænta, at tú
Setanartreytir
Starvið verður lønt sambært avtalu millum Fíggjarmálaráðið og Starvsmannafelagið. Tænastustaðurin er Sjóvinnustýrið, Hoyvíksvegur 5, Tórshavn. Starvið verður sett 1. mars 2018.
Umsóknir
Umsóknir saman við avriti av prógvum og møguligum viðmælum skulu vera Sjóvinnustýrinum í hendi í seinasta lagi mikudagin 24. jan. 2018.
Fyrispurningar um starvið kunnu setast Christel Christoffersen, deildarleiðara, á tlf. 355600.
Umsóknir skulu sendast sum teldubræv til: christelc@fma.fo


text:
- Tíðindi, mentan og ítróttur
Tvístøða eisini eitt málstríð
Tvístøðan um at signa borgaraliga vígd í fólkakirkjuni er eisini eitt málstríð. Í tænastuboðunum, sum biskupur gav í síðstu viku, stendur, at boðini steðga siðvenjuni, sum er at borgaraliga gift hinskynd pør eru signað á føroyskum við rituali, sum ikki er løggildað.
Hetta er siðvenja, sum sóknarprestar hava brúkt í nógv ár. Einasta ritual í Føroyum hesum viðvíkjandi, sum er løggilt, er á donskum. Tað er frá 1938.
SÍ EISINI Ritualið má broytast
Jógvan Fríðriksson, biskupur, hevur gjørt Rigmor Dam, landsstýriskvinnu í kirkjumálum, varuga við, at nú tíggju eru liðin, síðani fólkakirkjan varð yvirtikin, brúkar kirkjan framvegis danskt.
Tænastuboðini frá biskupi eru, at prestarnir kunnu signa hinskynd pør, sum eru borgarliga gift, á donskum. Og danska ritualið skal brúkast orðarætt.
Einki frávik frá danska orðaljóðinum er loyvt, - heldur eingin leyslig umseting av ritualinum til føroyskt. Vígd samkynd kunnu ikki signast, tí einki ritual er.
SÍ EISINI Tænastuboðini eru nú givin
Biskupur heldur, at borgarliga gift hinskynt, har bæði eru limir í fólkakirkjuni, hava rætt til signing á donskum, um tey vilja tað. Men er bara annað limur í fólkakirkjuni, kann sóknarpresturin bera seg undan at signa tey.
Tá tað er sagt, heldur biskupur, at tað er at gera mun á fólki bara at signa hinskynd og ikki samkynd, - tað er diskriminatión, heldur hann.
Biskupur mælir tí sóknarprestunum til í minst møguligan mun at nýta danska ritualið til at signa borgarliga vígd, altso til at signa borgaraliga vígd yvirhøvur.


text:
Í januar 2016 varð arbeiðið at gera menningarætlan fyri barna- og ungdómsfótbólt í Føroyum sett á stovn. Útbúgvingarnevndin, sum hevði yvirskipaða...
Leivur Frederiksen, ítróttarsamskipari í Kringvarpi Føroya, metir um dystirnar í 27. umfar í EFFO-deildini, sum verða spældir leygardagin 21. oktober
Vøllurin er vælegnaður til festivalar, stevnur og onnur tiltøk. Áhugaði, ið vilja leiga vøllin, kunnu venda sær til skrivstovuna í FSF-húsinum
Yvirlit yvir venjaraskeið, impulsskeið og onnur viðkomandi skeið, sum Fótbóltssamband Føroya skipar fyri í 2018
Tíðindafundur 30 mai 2017: Landsliðsúttøka


text:
Nýggjastu tíðindini
Melda til tíðindabræv
Tíðindi - 12. september 2017
Milja Reinert Simonsen, ið er skrásett fyri 14 dystir og fýra mál fyri Føroyar, er til reiðar, tá føroyska kvinnulandsliðið hósdagin klokkan 19:00 skal takast við Kekkia
Milja R. Simonsen í hornatøkum við málverjan hjá Luksemborg, tá innleiðandi umfarið til HM-undankappingina varð spælt í Føroyum í apríl mánaða - Mynd: Jóanis Albert Nielsen
Tá A-landsliðið við kvinnum fer á vøllin hósdagin klokkan 19:00 at spæla HM-undankappingardyst móti Kekkia, verður tað uttan Heidi Sevdal, ið hevur leikbann. Venjarin, Pætur Smith Clementsen, hevur tó onnur kort at spæla, og vandamikli framherjin hjá HB, Milja Reinert Simonsen, er eitt av teimum. Hon er í hvussu er til reiðar, um hon fær møguleikan.
- Hetta er heilt sikkurt ein møguleiki fyri meg, men tú mást vera klár at taka av og vísa, at tú hevur uppiborið at byrja inni, sigur hon avgjørd. Fleiri dugnaligir álopsspælarar eru í hópinum, og tær vilja allar vísa seg frá síni bestu síðu, nú fyrireikingarnar til dystin hósdagin eru í hæddini.
- Til venjing sleppa vit allar at royna okkum á plássunum, har vit vanliga spæla, og tá tú so sleppur á tað plássið, mást tú gera títt allarbesta. Eg royni í øllum førum, at gera mítt ítasta til venjing hesar dagarnar, sigur Milja R. Simonsen við heimasíðuna hjá FSF.
Dysturin nærkast alsamt, og landsliðið er í løtuni savnað á Hotel Føroyum. Hesar dagarnar fram ímóti dystinum á Tórvølli snýr alt seg um stóru avbjóðingina, sum liggur fyri framman.
- Vit fara upp um 9-tíðina og eta morgunmat saman, áðrenn vit venja. Í dag (týsdagin), hava vit verið og vitja í Eysturskúlanum fyri at heilsa upp á børnini har, og fyri at gera eitt sindur vart við okkum, greiðir Milja frá.
Seinnapartin er hvíld á skránni, áðrenn venjing aftur er klokkan fimm. Um kvøldið er nátturði og fundur. Milja heldur, at slíkar umstøður betra um møguleikarnar fyri at røkka góðum úrslitum.
- Vit fáa savnað okkum fult og heilt um uppgávuna, og so má alt, sum er rundan um, bara vera, sum tað er, sigur Milja. Hon er altrá eftir at prógva, at tær kunnu náa langt.
- Nú hava vit hoyrt so nógv um menninar, sum rokku einum flottum meti og skrivaðu søgu, men vit vilja heilt sikkurt vísa, at vit eisini kunnu, slær hon fast.
20 ára gamla málfarliga kvinnan í HB-álopinum hevur hóast sín lutfalsliga unga aldur, spælt á landsliðnum í fleiri ár. Til dømis royndi hon seg í undankappingini fyri trimum árum síðani, og í vár skoraði hon avgerandi málið, tá føroysku kvinnurnar tryggjaðu sær plássið í undankappingini við 2-1 sigri á Turkalandi. Hon greiðir frá, at stórur munur er á at spæla fyri landsliðið á Tórvølli og at spæla ein vanligan dyst í føroysku landskappingini.
- Tað er sum nátt og dagur. Vit merkja tað fyrst og fremst, tí tað eru nógv fleiri áskoðarar til landsdystirnar. Støðið á venjingunum fer eisini upp, tí tí venur saman við teimum bestu føroysku spælararunum. Tað gongur skjótari og sendingarnar eru neyvari, greiðir hon frá.
- Tað ger stóran mun, at fleiri áskoðarar eru, tí genturnar geva seg meir. Vit verða lyftar upp, tá fólk rópa og eggja okkum. So vita vit eisini, at fólk eru áhugaði og vilja stuðla okkum. Tað ger, at vit kenna, at vit mugu geva okkurt aftur, sigur Milja Reinert Simonsen.
HM-undankappingardysturin millum Føroyar og Kekkia verður á Tórsvølli hósdagin 14. september klokkan 19:00. Ókeypis atgongd er til dystin.


text:
Øll yvir 15 ár vórðu spurd, hvørja trúgv tey høvdu. Hetta var ein av spurningunum, sum tað var sjálvboðið at svara.
Í fólkateljingarhøpi verður trúgv hildin at vera ein viðbrekin spurningur. Serliga verður hugsað um støður í øðrum londum bæði fyrr og nú, har fólk kunnu koma illa fyri, um tey verða skrásett í einum ávísum trúarbólki.
Hetta tykist ikki at vera nakar trupulleiki í Føroyum, tí 94 % - av teimum spurdu – ella 34.595 - valdu at svara spurninginum um trúgv.
Og Føroyar eru eitt samfelag, har yvir 95% - ella 33.018 - svaraðu, at teirra trúgv er kristindómur. Tað kann kanska hugsast, at fleiri í Føroyum brúka spurningin, sum eitt slag av staðfesting av síni trúgv.
Eingin onnur støk onnur trúgv røkkur 100 persónum. Tann størsti bólkurin eftir kristindómin eru tey, sum svaraðu, at tey onga trúgv høvdu.
Størsti bólkur uttan fyri kristindómin eru tey, sum svaraðu “onga trúgv”. Tey vóru 4% av teimum, sum svaraðu ella 1.397 fólk. Av teimum vóru 73% mannfólk, sum søgdu seg onga trúgv hava.
Buddisma er næststørsta trúgv í landinum. Eftir hagtølunum eru nógv flestar kvinnur, og tær allar eru undir 70 ár.
Verður hugt eftir sambandinum millum føðiland og trúgv, so er eisini týðiligt, at eisini tey, sum eru fødd uttanlands, men flutt til Føroya, svara at teirra trúgv er kristindómur. Av teimum, sum eru fødd í Afrika, Asia ella Miðeystri svara 70 prosent, at teirra trúgv er kristindómur og 17 prosent svaraðu buddisma.
Ikki stórar broytingar eru at síggja, tó er kanska ein lítil nýggj gongd, um vit hyggja eftir, hvat teir ymsu aldursbólkarnir hava svarað.
Í prosentparturin av teimum, sum svaraðu kristindóm, sæst ein lítil munir, um hugt verður eftir aldursbólkunum. Gott 91% av teimum millum 15 og 29 ár svara kristindóm, sum teirra trúgv, men hjá føroyingum yvir 70 ár svaraðu næstan 99%, at teirra trúgv var kristindómur.
Hinvegin sæst umvenda gongdin hjá teimum, sum svaraðu onga trúgv. Har minkar parturin, sum svarar onga trúgv við aldrinum.


text:
Gott Nýggjár!
04. Jan 2015
...
les meir
Skúlagongdin hjá NámX-arum til jóla
17. Des 2014
Soleiðis síggja seinastu skúladagarnir hjá Nám X út.......
les meir
9.desember: Skúmgætið
09. Des 2014
Teimum flestu dáma væl skúmgæti ella skumfidusar, sum tað eisini verður nevnt. Tí fari eg í dag at vísa tykkum, hvussu tit kunnu gera eina.....
les meir
Tannáringar og pengar
06. Nov 2014
Um barn títt søplar lummapengarnir burtur til óneyðug ting, er tað lætt at steðga tí. Antin letur tú vera at geva teimum pengar, ella sigur tú við tey, at tað er býtt at brúka pengarnar til svans ella..
les meir
Hugleiðing: Hví Nám X?
25. Okt 2014
Vekjarin ringir – klokkan er 06.00. Eg seti meg upp at sløkkja hann. Í løtuni rópar tann heita flonel dýnan heitari enn skúladagurin, sum stendur fyri framman. Eg seti tærnar á tað kalda gólvið. Síðani...
les meir
Hugleiðing: Alt er so nýtt!
09. Sep 2014
Vekjarin ringir. Tann irriterandi Iphone-tónin dungar í høvdið. Klokkan er tjúgu minuttir í sjey. Dýnan er so tung at fáa av, og tann kalda...
les meir
Besta føroyska lýsing í 2013
15. Jan 2014
Føroysk Marknaðarfólk fer at kjósa bestu lýsingina, ið hevur..
les meir
Myndir:Kost-og heilsubreytin ger blóðpylsu og blóðpannukøkur
31. Okt 2013
Heystið er komið. Menn fara á fjall og fletta seyð. Seyður er annað enn kjøt.......


text:
Tað sum vitast kann um Gud liggur teimum jú opið; Gud hevur gjørt teimum tað opinbert. Ósjónliga vera Hansara, bæði æviga kraft og guddómleiki Hansara, sæst frá skapan heimsins; tað skilst av verkum Hansara; tey hava tí onga avsakan (Rómbrævið 1: 19-20)
Youtube: Faroe Apologetik
Saturday, June 30, 2012
Framstandandi ateistar tykjast pástanda orsøkina til grindadráp verða religión???
Friday, June 29, 2012
Kristnir tannáringar alment fyri ágangi á amerikanskum highschool
Helt annars USA verða eitt sekulert samfelag, har staturin skilir seg frá religión, so at vit øll kunnu kenna okkum heima og trygg (ella hetta er í hvussu er tað, sum ávísir gudloysingar her á blogginum, áhaldandi hava roynt at billa mær inn). Men opinbart merkir sekularisma í praksis, at sjálvt um Kristindómur ikki má umboðast, so kann Kristindómur kortini alment niðurgerast og loypast á, kristnir tannáringar eisini! Í hvønn forstand skilir staturin seg harvið frá religión og hví og hvussu skulu teistar væntast kenna seg tryggar í eini slíkari skipan?
Har vóru í hvussu er eingir vaktarmenn klárir til at draga Dan Savage út, heldur ikki var maðurin fyri ágangi ella revsing, eins mong kristin hava verið tey seinastu árini.
Eg berið fult undir við Dan Savage, ágangur móti samkyndum er skeivt og eigur at stegðast. Skilji bara ikki heilt, hví hesum maðurin, sum er farin í hernað móti bullying, sjálvur í einum almennum skúla og alment, niðrandi og áloypandi ríkur í krovi á kristnum tannáringum. Tað einasta eg lærdi frá Dan Savage, er at maðurin lítið og einki veit um hermeneutiska tulking av Bíbliuni.
Les meiri her:
Thursday, June 28, 2012
Er skilnaður millum stat og religión ikki ein myta?
Líknandi dømir finnast eisini fleiri enskum læristovnum og universitetum.
Í Lexington, USA var ein privat kristin fyritøka fyri skotum, ákærd og melda fyri at hava nokta at printa t-skjúrtir til eina gay parade. Eigarirnir noktaðu at eftirlíka, eftirsum tiltakið stríddi mótvegis teirra moralsku sannførðing, men opinbart dámar staturin ikki, at ein hevur sína egnu privatu religiøsu sannførðing:
http://www.persecution.org/2012/04/06/gay-rights-group-files-human-rights-complaint-against-christian-company-after-refusal-of-service/
Í Hutchinson óttast tey kristnu eina lóg, sum kann noyða kirkjur og samkomur at leiga bygningar út til endamál sum stríða móti kristnu trúnnið, áskoðan og hugburði:
Helt annars at ein sekulerur statur vildi slíta frá kirkjuni!
Aðrastaðni kann ein kristin myndatakari í New Mexico, nú vænta eina stóra bót, tí at privata fyritøka hansara sýtti fyri at taka myndir undir einum lesbiskum hátíðarhaldið:
Lesarin kann draga sína egnu niðurstøðu, men okkurt sigur mær at eitt humanistiskt sekulert samfelag, slett ikki hevur áhuga í at slíta frá kirkju og religión og so slett ikki ynskir, at samfelagið skal virka líkastilla fyri øll.
Wednesday, June 27, 2012
Brøvini hjá Polykarp
Mega áhugavert. Polycarp sum doyði pínlavátta deyða í 140unum og sum var lærisveinur Jóhannesar ápostli, segðist persónliga at hava kent fleiri av lærisveinum og eygnavitnum Jesusar. Hesin legði eftir seg bara eitt núverandi kent bræv, skriva til tey kristnu í Philippi.
Lærisveinur hansara Irenaeus, sum læt okkum fleiri brøv eftir seg, staðfestir tó at Polycarp skrivaði fleiri brøv. Fleiri av hesum brøvum vóru møguliga til í 6 øld, men eru ikki til ídag. Heldur ikki verða tey sitat vit ídag kunnu lesa frá hesum horvnu brøvum rokna heilt álítandi.
Men skuldi tað borið so á, at slík fornaldar skriv í framtíðini komu undan kavi, vildu hesi sett bíbliukritikkin í eina álvarsama støðu.
Tuesday, June 26, 2012
14 ára gomul genta fær deyðshóttanir fyri at kritiseraða samkynt hjúnaband
Tað vísir seg at fleiri kristin, enntá ein 14 ára gomul genta, hevur fingi fleiri deyðshóttanir og ágangandi viðmerkingar, tí hon hevur ditta sær at sagt sína persónligu meining um samkynt hjúnaband. Nakrar av viðmerkingunum ljóða:
“I hate people like this. Most (not all) Americans are [expletive] retards. If I ever see this girl, I will kill her. That’s a promise.”
Other documented responses included: “I’m gonna kill ‘er!”
“Her parents should be exterminated.”
“The [sic] is why abortion must stay legal—to prevent little bigots like this from being Born…”
“Kill this child and his [sic] parent, for my 11 birthday would be a wonderful gift, thanks.”
“Parents like hers should be sterilized…”
So let me just get this straight. If I‘m young and I give into the left’s agenda, I’m praised, but I‘m young and I’m conservative, I’m evil? Hm. Now I want to be clear. I don’t hate gay people, so stop trying to say that I do. I simply believe that traditional marriage is the most productive way, and the Biblical way, to pursue a relationship…http://www.theblaze.com/stories/16-year-old-conservative-girl-receives-death-threats-after-posting-gay-marriage-youtube-video/
Eitt annað offur fyri slíkum ágangi er bretski politikkarin David Burrowes:
"In Britain a Conservative MP has revealed that he had received a death threat because of his support for the traditional definition of marriage.http://www.christian.org.uk/news/girl-14-gets-death-threats-for-defending-marriage/
David Burrowes MP made the revelation at the launch of Coalition for Marriage, a new grassroots campaign group dedicated to preserving the traditional definition of marriage, last week.
He said: “I myself have been subjected to hate mail, to accusations of homophobia, and to a death threat as well, which is just extraordinary when one is affirming what the law is as it stands and has done historically for hundreds, if not thousands, of years.”
Helt annars vit vóru opinsinnað fyri at tann einstakið, kundi hava sína áskoðan og enntá hesin kundi úttala seg um hesa áskoðan, óansæð hvussu negativt hetta verður tikið upp.
Eg meini so við, nú hevur nýmótans gudloysa rákið, enntá lagt upp til kjak, framtíðar møguleikan, um at kunna avlíva nýðføðingar. Harvið kunnu børn sum hava eitt brek verða burturbeind eftir barnsburð! Geldur hetta eisini, um staðfest kundi verði, at barnið var samkynt ella okkurt annað? Neyvan og tað hevði somuleiðis verið skeivt!
Eg eri tí ikki so sannførdur um at hetta rákið sum nú er vaksandi, er so móttakiligt og opið, sum okkum verður billa inn. Heldur ikki tá talan er um tess hugburð til tey sum hava ein øðrvísi áskoðan.
Heldur vildi eg sagt at hetta nútíðar rákið, sum annars pástendur seg framstanda sum ein forkempara fyri frælsi og opinleika, møguliga ber uppá duldar hugsjónir og hugburðir.
Sunday, June 24, 2012
Yvirdrívarin Dawkins
Hetta er maðurin, sum samanber Gud við spagettu ódjór og flúgvandi tekannir, yeah netup, rakar eitt sindur við síðuna.
Ikki bara vantar á í hesum vánaligu samanberingum, men okkurt sigur mær, at maðurin slett ikki uppfatar hvussu vánaligar hesir yvirdrivnu samanberingar í veruleikanum eru.
Í hesum sjónbandinum, sigur hann seg nokta at vilja kjakast við kreationistar og hvør er grundin? Jú, Dawkins spyr um nakar vísindamaður hevði vilja siti á einum pallið og kjakast við ein sum pástóð at jørðin var fløtt, ella ein sum var sannførdur í børnini koma við storkinum. Eg spyrji: hví ikki?
Maðurin hevur annars tað við at yvirdríva og hetta er bara enn eitt snøgt dømið. Í veruleikanum er tað høpisleyst, at skulu líkna eitt nú ID rørðsluna við 'fløtu jarðar pástandin'! Hóast alt vóru mótstandarir av ID, noyddir til at draga ID í rættin og at fremja karakter álop (Dr Ben Carson); sí:
Í hesum førið ógvist eg við, at hesir gudloysingar sum forguda mannin (Dawkins) og nú enntá uppbyggja eina verju um mannin, ikki skulu síggja, at maðurin slett ikki førkar seg í veruleikans heimi.


text:
Offiserur/leiðari í Frelsunarherinum
Hvat er ein frelsuoffiserur?
Ein frelsuoffiserur hevur tikið eina tvey ára útbúgving frá Offisersskúlanum hjá Frelsunarherinum, og starvar síðani í heiltíðarstarvi hjá Frelsunarherinum. Hann ella hon velja um tey vilja starva
- sum samkomuleiðari/fyristøðumaður ( tað ið vit kalla "korpsleiðari")
- í sosialtænustuni í Frelsunarherinum
- í misjónsarbeiði í Frelsunarherinum
Tað at vera frelsuoffiser er eitt lønt starv, ólíkt tí at vera soldátur, ið starvar fyri Frelsunarherin ókeypis í síni egnu frítíð.
Tað eru bert offiserar, ið fáa "ordrar" - tvs. at teir fáa starvssuppgávur innan tænastuna, sum tey hava valt sær, og tá ið Frelsunarherurin hevur tørv á hjálp á øðrum stað, kunnu tey send á staðið.
Kvinnur og menn eru líkastillað í Frelsunarherinum. Kvinnur eru boðarar eins og menn (umrøðan um kvinnuligar prestar bleiv uppgjørd í miðátjanhundrað talinum….!) og kvinnuligir offiserar kunnu fáa allar leiðarastøður javnt við menn. Frelsunarherurin hevur havt tríggjar kvinnuligar generalar - heimsleiðarir !
Tað eru í dag 300 frelsuoffiserar í virksamari tænastu í Noregi, Íslandi og Føroyum.
Ein offiserur hevur reyð herðamerki á búnanum, og ein soldátur blá merki.
Hvørjar lærigreinar hava tey á Offisersskúlanum?
Undirvísingin er deild í tveir partar, teoretiskt og praktiskt. Á offisersskúlanum á Jeløy verður tað mesta av tíðini sitið á skúlabonki. Fakini eru m.a. sálarfrøði, sálarrøkt, barna- og ungdómsarbeiði, leiðsla, sangur og tónleikur, fimleikur, datalæra, bíbullæra, trúarlæra, at læra at prædika, roknskapur og bókhald, og valføgini eru ymisk.
Í einum tíðarbili ið varar í fleiri mánaðir, sleppa kadettanir ( næminganir) at royna seg í einari meinigheit ella á einum sosialstovni. Einkulta ferðir royna tey seg eisini á møtum, á stevnum, leirum og skeiðum, og tú kanst hitta tey á gøtuni tá ið tey standa og selja krígsrópið, hava gøtumissión og sang á útimøtum, ella við jólagrýtuna í adventstíðini. Tey hava eisini ein juniorklubb fyri børnini í grannalagnum tætt við skúlan. Tey skulu jú royna alt sum kemur at møta teimum ein vanligan dag sum frelsisoffiserar.
Teir flestu næminganir hava tikið eitt háskúlanám/ yrkisnám áðrenn tey byrja á offisersskúlanum, og mong hava havt eitt "vanligt starv" áðrenn tey verða offiserar.
Sosialstovnanir hjá Frelsunarherinum og trúboðarastarvið krevur ofta ein persón ið er útlærdur, t.d. sosialráðgevari, barnaverndspedagogur, lærari, lækni, sjúkrasystur, forskúlalærari. Tað hendir seg eisini at ein offiserur byrjar eitt nám í sambandi við starv sítt, aftaná hann er liðugur við offiserskúlanámið.
Óansæð hvøja útbúgving ein hevur áðrenn námið í offiserskúlanum kann ein nýta gagn av tí í starvinum sum offiserur. Um hetta starv ikki heilt er í samband við offiserstænastuna, so er tað altíð roynslan sum er týdningarmikil og sambandið ein hevur við menniskju.
Skúlaárið 1995/96 vóru tað tilsamans 23 kadettar á offisersskúlanum hjá Frelsunarherinum í Noregi.
Hvør kann blíva offiserur í Frelsunarherinum?
Fyri at ein kann blíva offiserur í Frelsunarherinum, skal ein verða ímillum 18 og 35 ár. Ein skal vera " frelstur og hava eitt kall", og hava verið soldátur í Frelsunarherinum í eina ávísa tíð. Ein søkir inn við viðlagdari viðurkenning frá "korpsleiðaranum" (t.v.s. leiðarin í tí samkomuni ið søkjarin kemur frá). Tað at persónurin er vælegnaður og tilreiðar til starvið er týðningarmikið - tí at hetta er eitt hart starv ein er í ferð við at byrja.
At blíva offiserur, sær Frelsunarherurin sum eitt kall frá Gudi. Eitt kall er ein innri sannføring um at "hetta er tað sum Gud vil at eg skal brúka lív mítt til".
Tey sum hugsa um hetta, at blíva offiserur, kunnu vera við í aspirantfelagnum, sum skipar fyri ymiskum tiltøkum har møguleikin er til staðar at spyrja um ymsar lutir sum eru í sambandi við offiserstænastuna.
Hvussu oftani verður ein frelsisoffiserur fluttur?
Vanliga eru offiseranir frá 3 - 5 ár á hvørjum stað, og tað er meir og meir vanligt at vera longri á sama stað. Offiseranir hava hvørt ár eina "flutningssamtalu" við divisjónsstjóran ella feltritarin, har tey siga frá um tey ynskja at flyta ella at vera áfram á tí plássi tey eru. Ynskini blíva sum oftast góðtikin. Um nú Frelsunarherurin ynskir teirra starv á einum øðrum stað t.v.s. tey fáa ein nýggja ordra, tá skal hetta boðast frá í góðari tíð, og ein frágreiðing skal fylgja við hví tey flyta.
Tað er vanligt at familjur við børnum sleppa at vera eina longri tíð á hvørjum stað, soleiðis at børnini fáa frið at vera í tí sama skúlanum og umgangst teir somu vinirnar.
Hví hava offiserar í Frelsunarherinum "rangir"?
Visti tú at hetta við rangunum byrjaði sum ein vittigheit?
Tann Kristna Missiónin ( Frelsunarherurin æt soleiðis í byrjanini) fekk ein nýggjan lim - tann 18- ára Elijah Cadman, sópari og boksari bleiv ein trúgvandi. Hann var kenndur fyri at vera bráður og tað tók hann við sær inn í tað Kristnu Missiónina. Ein mátti vera uppfinningarsamur fyri at fáa fólk við inn á møti, og tá ið Cadman í 1877 var sendur avstað at "innheinta nýtt land" í Whitby, sum var ein lítil fiskarabýur í Yorkshire, tá mátti hann nýta skapanargávurnar.
Fyri at hava sterka á virkan á fiskimenninar í býnum, skrivaði hann við breiðum bókstøðum á stórar plakatir: "Kríggj í Whitby! Halleluja - herurin sum berjist fyri Gud !" Og so útnevndi hann seg sjálvan sum "kaptein Cadman". Tað ljóðaði so flott at tað nokk skuldi fáa fólk at forvitnast og koma á møtini, meinti hann. Og tað hevði hann rætt í.
Tá ið William Booth (Stovnarin hjá Frelsunarherinum) ein mánað seinni kom á vitjan, var Cadman so væl í ferð við hesu nýggju hugmynd at hann á plakatini sum skuldi heingjast upp í býnum kallaði Booth sum " Generalin hjá Halleluja- herinum". Hann var eitt sindur bangin fyri at Booth ikki skuldi dáma hugmyndina hjá sær og goymdi plakatirnar burtur áðrenn hann kom. Við óvart uppdagaði Booth plakatirnar við "Generalinum" og "kapteininum"- og hann dámdi sera væl hugmyndina hjá hesum unga samstarvsmanni sínum. Navnið var ikki so heilt burturvið tí navninum sum hann kallaðist " General Superintendant og the Christian Mission". " Felttogið" í Whitby hjá Cadman vann 3000 limir, og Cadman fekk boð um at senda eintøk av plakatini til høvuðsskrivstovuna í Whitechapel.
Hugmyndin spreiddi seg. Fleiri hongdu upp plakatir við egnum titlum á, og fólk kom í hópatali, og so við og við bleiv hetta ein partur av sereyðkenninum hjá Frelsunarherinum. Hetta fylgdi við "Imagen" tá ið Frelsunarherurin tók navnið "Frelsunarherurin"!
Hvat er munurin á einum løytnanti, kapteini, majori ella hvat teir nú eita? Fyri tað fyrsta so er tað bert offiserarnir sum hava "heiti". Heitini fara eftir hvussu leingi tú hevur verið í Frelsunarherinum, og siga frá hvussu leingi tú hevur verið í tænastu.
- Aftaná ein hevur verið í offiserskúlanum, er ein løytnantur í 5 ár ( ein stjørna á einum reyðum herðamerki).
- Síðan verður ein kapteinur í 15 ár. (Tvær stjørnur á teim reyðu herðamerkinum).
- Tá ið ein hevur verið offiser í 20 ár, verður ein majorur ( eina Frelsunarhers krúnu á tey reyðu herðamerkini)
- Um tveir offiserar í Frelsuanrherinum gifta seg, fáa tey bæði sama heiti, og tað verður sum tann ið hevur verið longri offiserur, líkamikið um tað er kona ella maður.
Tað sum er yvir " major- stadium" fylgir heitunum alt eftir hvat leiðarin arbeiðir við.
- Heimsleiðarin kallast Generalur
- Landsleiðarin kallast kommandør.
- Næstleiðarin kallast oberstur ella oberstløytnant (alt eftir hvussu leingi hann hevur verið í tænastu)
- Fimm aðrar leiðarastillingar í hvørjum landi kallast " oberstløytnant"
Júst sum onnur starvspláss hava heiti á starvinum og leiðarastarvi (" generalritari", " deildarritari" osv. ) hevur Frelsunarherurin valgt "heiti" á síni arbeiðsstøðum júst sum hugmyndin um nøvnini á offiserunum. Frelsunarherurin er ikki meir enn so upptikin av sínum"heitum" og "nøvnum" enn ein generalsekreterur ella deildarleiðari ella ein prestur ella pastor er av síni " yrkis titlum/ størv


text:
Føroyskur íverksetari ger um seg uttanlands
Tað byrjaði sum eitt gott hugskot til eina verkætlan á DTU skúlanum har tær báðar Marie S. Berggren og Heiða G. Nolsøe báðar lesa, men tað var skjótt at tær komu eftir at tað var meir í hesum hugskoti, og at tað átti at gjøgnumførast í veruleikanum.
Hetta førdi við sær at DropBucket var framleitt fyri fyrstu ferð í fjør, og tað vísti seg skjótt at eftirspurningurin eftir produktinum var har, og ruskílatið hjá DropBucket var nýtt serstakliga til fleiri tónleikafestivalar í 2013.
DropBucket er eitt einfalt eingangsruskílat, ið er serliga vælegnað til størri tiltøk sum tónleikafestivalar, ítróttarkappingar og stevnur av ymiskum slagi. Ruskílatið, sum í formi er skapað soleiðis at tað stendur væl á vøllinum, er framleitt úr endurnýtslupappi, sum verður burturbeint saman við ruskinum. Ruskílatið kann leggjast saman, og er tí lætt at flyta í stórum mongdum, og er skjótt at seta upp á staðnum.
Hava fingið patent uppá design
DropBucket Aps. hevur gjøgnum eina patentumsókn fingið patent uppá design í Evropa, og fyrr í ár hevur felagið eisini fingið nýggjar íleggjarar. Tað er føroyska íløgufelagið Royndin, sum lívstryggingarfelagið Lív eigur, sum hevur sett 1,3 millión krónur í DropBucket Aps.
Íløgan er ein viðurkenning av at DropBucket sum virkisfremjandi fyritøka nýtir endurnýtsluhugsjónina, har DropBucket bæði hevur eina praktiska loysn saman við fíggjarligum lønsemi, segði Atli Rasmussen, stjóri í P/f Royndin í samband við at Royndin fekk íleggjaraprísin á árliga føroyska íverksetaradegnum í mars 2014.
Vit hava verið har til rætta tíð, og við at luttaka á fleiri festivalum í 2013 við góðum úrsliti, hava vit skapt grundarlag fyri at tiltrekkja íløgukapital. Við nýggjum íløgukapitali hava vit møguleika at víðarimenna okkara produkt, og ikki minst at fáa tað meira útbreitt á marknaðin bæði í Danmark og uttanlanda, sigur annar stovnarin og stjórin í DropBucket Aps, Heiða G. Nolsøe.
Í apríl vann DropBucket aðru virðisløn hjá danska Innosites fyri burðadygga ruskskipan, og gav dómsnevndin DropBucket nógv rósandi orð við á vegnum, ikki minst at talan her er um eina vøru, ið kann mennast og endurskapast á fleiri ymiskum økjum.
Hetta er felagið Dropbucket eisini í gongd við, og verður í løtuni arbeitt við at gera eina minni útgávu av ruskílatinum, ið fólk kunnu taka við sær, tá tey til dømis fara út at grilla og slíkt, sigur Heiða G. Nolsøe.
Hetta byrjaði bara sum eitt lítið hugskot til eitt semesterprojekt á DTU, og eg hevði ongantíð roknað við at hetta skuldi gerast til eina fyritøku, men professarin hjá okkum segði, at hugskot okkara hevði eitt høgt innovatiónsvirði, so vit fóru víðari við tí, sigur 24 ára gamla Heiða G. Nolsøe.
Tað verður spennandi at fylgja við gongdini hjá nýskapandi íverksetarafyritøkuni hjá Heiðu G. Nolsøe og Marie S. Berggren DropBucket Aps.


text:
P/f Pelagos í Fuglafirði gott fíggjarligt úrslit fyrsta árið
Hóast P/f Pelagos í Fuglafirði ikki byrjaði sítt virksemi fyrr enn 14. august 2014, so eydnaðist tað felagnum at hava eitt gott fíggjarligt avlop av rakstrinum fyrsta roknskaparárið.
Avlopið fyri teir fýra seinastu mánaðirnar av 2014 gjørdist knappar 13 milljónir krónur. Pelagos útbetalti góðar 21 milljónir krónur í lønum til tey í meðal 66 starvsfólkini, ið eru í starvi hjá felagnum.
Tað var annars ikki fyrr enn seinast í januar 2014, at felagið P/f Pelagos varð stovnað av Framherja, Palla hjá Mariannu og Havsbrún. Vikuna eftir kom felagið Á Enni í Fuglafirði eisini inn sum eigari, so talan er um tilsamans fýra eigarar av P/f Pelagos.
Skjótt gekk at byggja virkið og longu 14. august varð virkið tikið í nýtslu, og megnaði eisini at hava avlop av rakstrinum hetta fyrsta árið. Tað má sigast at verða avbera gott.
Íløgur er gjørdar í virkið uppá 240 milljónir krónur, og leiðslan er í roknskapinum væl nøgd við bæði virkið, marknað og gongdina hesa fyrstu tíðina.
Jóhan Páll Joensen, ið er vælkendur sum stjóri og vinnulívsmaður gjøgnum seinastu mongu árini, er stjóri í P/f Pelagos. Odd Eliasen er nevndarformaður. Hinir nevndarlimirnir eru Eyðun Rasmussen og Anfinnur Olsen.
P/f Pelagos varð stovnað við 55 milljónum krónum í partapeningi. Hetta fyrsta árið verða góðar 10 milljónir krónur lagdar afturat í avlopi, so samlaða eginognin hjá P/f Pelagos er nú góðar 65 milljónir krónur.